Nurkić solidan, Lawson dominirao u pobjedi nad Lakersima - SportSport.ba\nDenver slavio u Los Angelesu\nNakon odličnog izdanja u porazu od Oklahome, Jusuf Nurkić je u gostujućoj pobjedi njegovih Denver Nuggetsa nad Los Angeles Lakersima od 106:96 učestvovao sa šest poena.\nZa razliku od duela sa Thunderima bh. centar kao da nije bio pretjerano raspoložen za igru, a pored šest poena upisao je i pet skokova. Ipak, četiri blokade popravile su, sinoć nešto siromašniju, statistiku jednog od najperspektivnijih centara NBA lige. Možda bi Nurkićev učinak bio i bolji, ali je ponovo imao problema sa ličnim greškama.\nNuggetse je do 20. pobjede u sezoni predvodio Ty Lawson koji je ubacio 32 za nešto više od 44 minute na parketu, dok je Chandler pridodao 13 poena. Dobar posao u trijumfu nad Jezerašima odradila je klupa Denvera. Arthur je dao 15 poena, Hickson 13, a Foye 12.\nNajefikasniji i najraspoloženiji za igru u redovima Lakersa bio je Boozer koji je postigao 21 poen, uz 10 skokova, dok je Ellington zabio 18. Ipak, sve to bilo je dovoljno tek za 39. ovosezonski poraz ekipe iz Los Angelesa.


Nagrađeni radnici Gradske uprave koji su biciklom dolazili na posao - mojKontakt portal - Radio Televizija Kontakt\nNagrađeni radnici Gradske uprave koji su biciklom dolazili na posao\nBy Davor Damjanovic / 25. 03. 2022.\nGradska uprava nagradila je zaposlene koji su tokom proteklog perioda za dolazak na posao koristili bicikl.\nNagrade u vidu vaučera u vrijednosti od 400KM, koje će moći utrošti za kupovinu novog bicikla ili dodatne opreme, osvojila su tri radnika koja su, prema evidenciji Komisije, najviše koristila bicikl, dok će ostali radnici koji su učestvovali u ovom takmičenju biti nagrađeni iznosom od 100 KM.\nNagrade zaposlenima uručio je gradonačelnik Draško Stanivuković, koji je istakao da je cilj ove ideje da svojim primjerom mijenjamo svijest i radimo na uspostavljanju potpuno drugačije kulture saobraćaja u gradu.\n– Možda je ovo mala stimulacija, ali mnogo važnija je njena suština – a to je – da su nagrađeni radnici koji su u proteklom periodu u svoju svakodnevicu uveli nove navike, ali i svojim primjerom promovisali drugačiju kulturu saobraćaja, zdrav život i zaštitu životne sredine kroz smanjenje upotrebe motornih vozila – poručio je Stanivuković.\nOn je rekao da bi i druge javne institucije i javna preduzeća trebalo da slijede ovakav primjer, kako bismo mijenjali svijest i napravili temelje jedne nove zdravije kulture saobraćaja u našem gradu i kako bismo stimulisali da se veći broj naših sugrađana opredijeli za upotrebu javnog prevoza, bicikala i alternativnih načina prevoza, u cilju smanjenja gužve i zaštite naše životne sredine.\n– U namjeri da se promoviše upotreba bicikala kao prevoznog sredstva postavljeni su držači za bicikle na više gradskih lokacija, a u narednom periodu u planu je izgradnja biciklističkih staza u dužini od deset kilometara – istakao je gradonačelnik.\nStanivuković je dodao da se pored podsticanja korištenja bicikala kao prevoznog sredstva, određene kategorije naših sugrađana stimulišu i za upotrebu javnog prevoza kroz olakšice i povoljnije karte za javni prevoz.\nJedan od nagrađenih radnika je i Nenad Gutić – zaposlen u Odjeljenju za saobraćaj i puteve, koji je istakao da je ovo možda i najljepša nagrada koju je dobio tokom svog radnog vijeka, jer kako je rekao uživa u vožnji bicikla, koji je je po njegovom mišljenju jedan od najkorisnijih izuma na svijetu.\nOn je zahvalio na nagradi i pozvao svoje kolege da slijede njegov primjer.\nPodsjećamo, kako je najavljeno prošle godine gradska administracija je pronašla modalitet da nagradi radnike koji su za dolazak na posao koristili bicikla.\nS tim u vezi, a u skladu sa odlukom Komisija, koju su činili predstavnici Sindikata i poslodavca, je u saradnji sa rukovodiocima organizacionih jedinica vodila evidenciju o učestalosti dolazaka na posao biciklom, na osnovu koje su nagrađena tri radnika sa najvećim brojem dolazaka.\nDetalji zločina u Hrvatskoj: Ubio brata i komšijinog sina tinejdžera\nPrijedor: Određen pritvor osumnjičenom za teško ubistvo


Poslovni savjetiBeskamatni zajmovi/ Podrška malim i srednjim preduzećima u BiH\nBeskamatni zajmovi – U okviru Bilateralne razvojne saradnje između Bosne i Hercegovine i Njemačke, Njemačka je izdvojila dodatna finansijska sredstva od pet miliona eura za ublažavanje negativnih posljedica pandemije izazvane virusom Covid-19 .\nSredstva su namijenjena privatnim malim i srednjim preduzećima iz svih privrednih grana, među njima mnogim mikropreduzećima, kako bi se savladale posljedice pandemije koje utiču na poslovanje.\nU te svrhe dodjeljuju se beskamatni i besplatni zajmovi u visini do 25.000 eura koji će biti dostupni preko mikrokreditnih organizacija Mikrofin iz Banje Luke i Partnera iz Tuzle. Najduže dospjeće kredita upućeno krajnjem korisniku kredita iznosi tri godine, saopćeno je iz Ambasade Njemačke u BiH.\n– Mi možemo samo zajednički uspješno odgovoriti tom izazovu, bilo to kao lokalna, državna ili međunarodna zajednica koja je opredjeljena na solidarnost. Ove mjere upotpunjuju našu razvojnu saradnju na idealan način koja stavlja snažan naglasak na razvoj privatnog sektora – kazala je Uebber.\nBanka koja je 1948. godine osnovana kao javnopravno tijelo je 80 posto u vlasništvu Savezne Republike Njemačke i 20 posto u vlasništvu njemačkih saveznih pokrajina, navodi se u saopćenju.\nPrethodni članakPovećajte proizvodnju i smanjite troškove uz automatizaciju\nSljedeći članakPodrška Addiko banke mobilnom timu Udruženja “Dajte nam šansu”


Postignut dogovor o novim čelnicima Evropske unije | Aktuelno\nPostignut dogovor o novim čelnicima Evropske unije\nTusk je potvrdio da je njemačka ministarka odbrane Ursula fon der Lejen zvanični kandidat za poziciju predsjednika Evropske komisije, dok je za predsjednika Evropske centralne banke (ECB) predložena direktorka Međunarodnog monternog fonda (MMF) Kristin Lagard\nNjemačka ministarka odbrane Ursula Fon Der Lejen imenovana je za predsjednicu Evropske komisije.\nNa današnjem sastanku Evropskog savjeta donijeta je odluka o izboru nasljednika Donalda Tuska, pa je na mesto predsjednika imenovan belgijski premijer Šarl Mišel.\nInformaciju o odluci objavio je dosadašnji predsjednik Donald Tusk na svom zvaničnom Tviter nalogu.\nTakođe, on je potvrdio da je njemačka ministarka odbrane Ursula fon der Lejen zvanični kandidat za poziciju predsjednika Evropske komisije, dok je za predsjednika Evropske centralne banke (ECB) predložena direktorka Međunarodnog monternog fonda (MMF) Kristin Lagard.\nMišel: Samit prilika da se potvrdi evropska perspektiva Zapadnog Balkana\nREGION Aktuelno - 06.10.2021-11:25\nSamit EU-Zapadni Balkan počeo je danas na Brdu kod Kranja u Sloveniji. Predsjednik Evropskog savjeta Šarl Mišel izjavio je da će samit biti prilika da...\nMišel: Cilj samita u Sloveniji jačanje saradnje i ekonomski oporavak Zapadnog Balkana\nREGION Aktuelno English - 02.10.2021-09:01\nSamit EU-Zapadni Balkan 6. oktobra u Sloveniji će „ponovo ukazati na strategijsku važnost regiona za Uniju“, a ključne finansijske institucije će na ovom skupu...


Projekat „POMOĆ“ ostvario cilj i rezultate – doprinio održivosti RHPu Crnoj Gori | Care - Pomoć\nCG, Realizacija projekta u Crnoj Gori, Vesti\nProjekat „POMOĆ“ – Doprinos pristupu izbjeglica i raseljenih lica pravima i mogućnostima zapošljavanja“ u Crnoj Gori ostvario je planirani cilj i očekivane rezultate, čime je doprinio održivosti Regionalnog stambenog programa (RHP) u Crnoj Gori.\nTo je zaključak učesnika zoom konferencije „Održivost Regionalnog programa stambenog zbrinjavanja izbjeglica i interno raseljenih lica – Doprinos CARE projekta: postignuća i izazovi – iskustvo Crne Gore“, koja je održana 28. oktobra 2020. godine u organizaciji Igmanske inicijative koja i realizuje projekat.\nNa konferenciji su pored predstavnika Igmanske inicijative učestvovali predstavnici Ministarstva rada i socijalnog staranja Crne Gore, Delegacije EU u Crnoj Gori, UNHCR, nevladinog sektora i krajnjih korisnika projekta.\nNa konferenciji je poručeno da je projekat ostvario planirane aktivnosti, mada u neznatno smanjenom obimu u odnosu na originalni projekat.\nPrema izjavi predstavnice Ministarstva rada i socijalnog staranja, krajnji korisnici će ubrzo dobiti montažne kuće na korišćenje, s obzirom da da su riješena pravna pitanja koja su kočila realizaciju izgradnje kuća.\nNa konferenciji je istaknuto da je projektom ekonomski osnaženo 10 krajnjih korisnika, te da je potrebno nastaviti sa njihovim monitoringom i nakon isteka projekta kako bi se ustanovio uticaj napravljen u dijelu kvaliteta života korisnika, ali i dalje podržali ranjivi korisnici.\nTakođe je naglašena potreba da se ustale prakse periodičnog prikupljanja podataka o socio-ekonomskom statusu izbjeglica kao i o problemima s kojima se susreću.\nPrema mišljenju učesnika Foruma, potebno je povećati stratešku podršku pitanjima i problemima korisnika RHP na nivou vlade, zakonodavne vlasti i opštinskih vlasti u cilju poboljšanja njihovog položaja.\nS tim u vezi, istaknuta je potreba snažnije i efikasnije horizontalne koordinacija unutar državnog sistema vlasti i upravljanja (na nivou ministarstava i pratećih struktura ) kako bi se efikasnije i vremenski sinhronizovano rješavali problemi najranjivijih grupa izbjeglica, raseljenih lica i povratnika.\nUčesnici Foruma su naglasili da je u Crnoj Gori još uvijek evidentan težak položoj izvjesnog broja izbjeglica, povratnika i raseljenih, posebno onih lociranih na sjeveru zemlje, uglavnom u seoskim područjima.\nPosebno je skrenuta pažnju na Berane i veliki broj porodica bez pravnog statusa.\nIdentifikuju se i veliki problemi unutar romske popoulacije, čiji problemi su višeslojni (neregulisan pravni status, stambeni, ekonomski, socijalni, zdravstveni, obrazovni položaj…) i zahtijevaju mnogo intenzivniji angažman zajednice.\nGovoreći o aspektima održivosti RHP programa u Crnoj Gori i doprinosu “POMOĆ” projekta, istaknuto je da još uvijek postoje brojni izazovi sa kojima se RHP suočava.\nUčesnici konferencije se slažu da je potrebna snažna i puna koordinacija nosilaca RHP aktivnosti sa drugom pratećim programima i projektima koji teže da podupru punu integraciju izbjeglica, povratnika i raseljenih lica u lokalnu sredinu.\nIstaknuto je da je veliki probem obezbijediti stambeno rješenje – izgraditi kuće i stanove i u njih useliti porodice, ali još je veći izazov puna integracija ljudi – njihov povoljniji ekonomski i socijalni status.\nU kontekstu održivosti RHP, posebno je istaknuta potreba da se u Crnoj Gori razriješi pitanje održavanja objekata socijalnog stanovanja – zakonodavni okvir, s obzirom da postojeća regulativa obavezuje stanare/korisnike da adekvatno održavaju stambene jedinice, mada većina porodica to nije u stanju, primarno zbog vrlo nepovoljnog socio-ekonomskog statusa.\nPohvaljena je praksa projekta “POMOĆ” u Crnoj Gori da koristi iskustva svih relevantnih aktera, uključujući druge orgnizacije civilnog društva koje duži niz godina godina rade na pitanjama od značaja za izbjeglica i raseljena lica.\nPrema izjavama učesnika foruma iz državnih institucija, projekat “POMOĆ” je “otvorio mnoga nova pitanja i aspekte od značaja za dugoročno i održivo rješenje položaja izbjeglica i raseljenih lica kojih odgovorni akteri nisu bili svesni u punoj mjeri.\nIstovremeno istaknuta je veoma dobra saradnja između predstavnika “POMOĆ” projektnog tima i Ministarstva rada i socijalnog staranja – vodećeg državnog tijela zaduženog za RHP program u Crnoj Gori, kao i sa relevantnim međunarodnim organizacijama i loklanom vlašću. Takva saradnja ciivilnog i javnog sektora je prepoznata kao dobra praksa koju treba nastaviti i intenzivirati.\nUčesnici foruma su se složili da potreba za intervencijama poput projekta “POMOĆ” postoji i dalje, da su postojeće naučene lekcije brojne i korisne i treba da budu pretočene u nove slične projekte i podržane od strane EU.\nF O R U M – ZAKLJUČCI I PREPORUKE\n← Poziv za prijavu za spoljnu evaluaciju projekta finansiranog od strane EU- CARE – Contribution to Access of Refugees and IDPs to Rights and Employment Opportunities\nFORUM-„Održivost RHP /Regionalnog programa stambenog zbrinjavanja izbjeglica i interno raseljenih lica- doprinos CARE projekta: postignuća i izazovi – iskustvo Hrvatske “ →


Porodica ogorčena, otac preminu na Podhratovima: "Mom ocu je nestalo 20 KM iz novčanika"\nPorodica ogorčena, otac preminu na Podhratovima: “Mom ocu je nestalo 20 KM iz novčanika”\nAlija Gušević je preminuo 20. oktobra. I kao da njegovim najbližim nije dovoljan poraz gubitak oca, uslijedila je prava drama sa preuzimanjem ličnih stvari koje su ostale u bolnici, piše “Avaz“.\n“Na upit gdje je ostatak ličnih stvari, između ostalog i novčanik sa dokumentima, odgovorili su da ne znaju i da će potražiti. Od nas su uzeli kontakt telefon i rekli da će se javiti. Niko se nije javio u roku od 24 sata” – kaže Kerim Gušević sin preminulog Alije.\n“Rekao sam im da imaju 24 sata da pronađu stvari te da ću, ako ih ne pronađu, pozvati policiju i prijaviti otuđenje ličnih stvari i dokumenata uz napomenu da ne može prijaviti smrt oca bez lične karte. Dvadeset minuta nakon toga pozvali su nas i rekli da su sve stvari pronađene. O poniženju pri preuzimanju stvari video pokazuje dovoljno” – kaže ogorčeno Gušević.\n“Sve lične stvari i dokumenti su vraćene osim 20 KM koje je umrli imao u novčaniku. Uz stvari umrlog stavljena je i deka koja nije pripadala mom ocu, a koju smo vratili” – kazao je na kraju Kerim Gušević uz riječi da se ovakvo poniženje više nikome ne dogodi.\nČampara o nervozon Izetbegoviću: “Tvoje prijetnje su znak...


Laguna - Emocionalni vampiri na poslu - Albert Dž. Bernstin - Knjige o kojima se priča\nČitaocima, koji nameravaju da pročitaju ovu knjigu, preporučujem da prvo pročitaju drugu knjigu istog autora pod nazivom "Emocionalni vampiri", jer ona pruža potpunu i jasnu analizu ljudi koji "kradu" energiju drugih i upotpunosti ih iscrpljuju. Ova knjiga "Emocionalni vampiri na poslu" je izuzetno poučna, baš kao i prethodna knjiga istog autora koju sam spomenula. Objašnjava pojam "emocionalni vampir", uzroke zbog kojih ljudi postaju takvi, načine na koji se "poigravaju" sa drugima, vrste "emocionalnih vampira" i posledice ponašanja ovakvih ljudi. Dakle, ovo je izuzetno koristan, praktičan i pre svega poučan priručnik, koji će čitaocima pomoći da na vreme prepoznaju "emocionalne vampire" tj. manipulativne, disfunkcionalne osobe u svom radnom okruženju, i pokazati im načine kako da se sa istima izbore.


- Premijer ne može da razrešava dužnosti predstavnike rukovodstva Oružanih snaga zemlje. To se radi ukazom predsednika. Trenutno nema ukaza predsednika i ti ljudi ostaju >> Pročitaj celu vest na sajtu SrbijaDanas.com << na svojim položajima. Može se reći da se u ovoj situaciji Oružane snage nalaze u cajtnotu i moraju efikasno da iskoriste vreme predviđeno zakonom - objasnio je Ajvazjan.\nNikola Pašinjana, rekavši da političko rukovodstvo vodi državu ka opasnoj granici. To se dogodilo nakon što je šef vlade razrešio dužnosti prvog zamenika načelnika Generalštaba Oružanih snaga, general-pukovnika Tirana Hačatrjana, koji je ranije kritikovao premijerovu izjavu o sistemima "Iskander".\nGeneralštab Oružanih snaga Jermenije 25. februara je zahtevao ostavku premijera zemlje..Predsednik Rusije Vladimir Putin i jermenski premijer Nikol Pašinjan razgovarali su telefonom o situaciji u Jermeniji, saopštio je portparol ruskog lidera Dmitrij Peskov...Peskov je naveo da je telefonski razgovor...


Press Online :: Hronika :: Afera "Agrobanka": Uhapšen Spasoje Tuševljak!\nAfera "Agrobanka": Uhapšen Spasoje Tuševljak!\nUprava kriminalističke policije uhapsila je Spasoja Tuševljaka, vlasnika privrednih društava "Dom" i "CBC" iz Beograda, zbog sumnje da je sa saradnicima nezakonitim dobijanjem i raspolaganjem sredstvima "Agrobanke" pribavio korist za svoja preduzeća, a na štetu banke višu od 651 miliona dinara.\nU saopštenju Uprave kriminalističke policije se navodi da su krivičnom prijavom oduhvaćeni i nekadašnji predsednik Upravnog odbora "Agrobanke" Dušan Antonić, kao i članovi IO banke Slavoljub Korićanac, Bojan Zarić, Boban Labović i direktor za korporativno bankarstvo Vehba Papić.\nProtiv njih se već vode postupci za malverzacije u toj banci u Tužilaštvu za organizovani kriminal.\nTuševljak se sumnjiči da je od 2010. do 2012. godine u saizvršilaštvu sa Antonićem, Korićancem, Zarićem, Labovićem i Papićem učestvovao u traženju, i nezakonitom dobijanju i raspolaganju sredstvima odobranih plasmana bez adekvatnih sredstava obezbeđenja koji ni do danas nisu vraćeni, navodi se u krivičnoj prijavi.\nNa taj način je pribavljena imovinska korist od 651.489.262 dinara za njegova preduzeća, a na štetu "Agrobanke" za iznos odobranih a nevraćenih i nenaplaćenih kredita sa kamatama od 754.653.658 dinara.\nPred Specijalnim sudom u Beogradu početkom oktobra počelo je suđenje Antoniću i još 20 okrivljenih po prvoj optužnici koja je protiv njih podignuta u maju.\nNakon toga podignute su još dve optužnice za malverzacije u Agrobanci, a policija je najavila da nastavlja rad na rasvetljavanju svih nezakonitosti u poslovanju te banke.\nPočetak tog postupka dogodio se 8. avgusta 2012. godine hapšenjem Dušana Antonića, a kasnije su usledila nova proširenja istrage.\nAntonić je, posle tačno godinu dana, 8. avgusta pušten iz pritvora da se brani sa slobode.


Vlada Crne Gore: Poštujemo Deklaraciju o Srebrenici | Starmo\nNaslovnica Region Vlada Crne Gore: Poštujemo Deklaraciju o Srebrenici\nVlada Crne Gore: Poštujemo Deklaraciju o Srebrenici\nPodgorica — Vlada Crne Gore poštuje Deklaraciju o prihvatanju rezolucije Evropskog parlamenta koju je usvojila crnogorska Skupština 2009. godine, a u kojoj se osuđuje zločin genocida u Srebrenici počinjen 1995. godine, kao i svi drugi ratni zločini počinjeni tokom sukoba na prostorima bivše Jugoslavije, saopćeno je u ponedjeljak iz vlade.\n“Vlada Crne Gore niti želi, niti može da mijenja odluke međunarodnih sudova, ali ni da jedne narode proglašava genocidnim, a druge svetim, jer je to suprotno načelu da je svaki zločin pojedinačan, da ima konkretne izvršioce i nažalost, konkretne žrtve i da za takve zločine uvijek odgovaraju konkretni pojedinci. Vlada na čelu sa premijerom Zdravkom Krivokapićem osuđuje sve zločine učinjene od bilo koga i solidariše se sa porodicama svih žrtava bilo kog zločina”, stoji u saopćenju.\nIz Vlade Crne Gore ističu kako premijer Krivokapić zajedno s ministrom pravde Vladimirom Leposavićem i ostalim članovima Vlade “izražava dubok pijetet prema svim žrtvama ratova na prostoru bivše Jugoslavije i poziva da se prestane sa svim vrstama politikanstva i manipulacije žrtvama”.\n“Pomirenje među narodima i državama regiona od najveće su važnosti za Vladu Crne Gore”, poručili su u saopćenju.


Ugljanin: Odnos režima prema Bošnjacima podsjeća na devedesete | Stranka Demokratske Akcije\nKoordinacija SDA Ex-Yu\nUgljanin: Odnos režima prema Bošnjacima podsjeća na devedesete\nPredsjednik SDA Sandžaka Sulejman Ugljanin izjavio je danas je da odnos režima u Beogradu prema Bošnjacima podsjeća na 1992. godinu, kada je tadašnji režim svu svoju državničku i političku moć stavio u službu partijskih interesa.\nUgljanin je u obraćanju medijima u centrali SDA stranke u Novom Pazaru istakao da Bošnjaci čine sve da se u ovoj zemlji uspostavi pravna sigurnost i jednakost pred zakonom kako bi Srbija bila razvijena članica Evropske unije.\n“Sve ranije Vlade su djelile Bošnjake na podobne i nepodobne, a sada oni koji su na listama velikih stranaka imaju povlašćen položaj i mogu činiti najteža krivična djela i niko od premijera do ministara ne pokazuje ni minimum interesovanja da se zapitaju o čemu se radi”, rekao je Ugljanin, objasnivši da je na sjednici Skupštine Srbije govorio o svim najtežim krivičnim djelima u Sandžaku.\nUgljanin je pozvao Vladu Srbije da stvori ambijent u kome će se Bošnjaci osjećati kao pripadnici države u kojoj žive, da je SDA Sandžaka legitimni predstavnik Bošnjaka i da državni organi moraju to da poštuju.\nSDA Sandžaka će, poručio je Ugljanin, iskoristiti sve raspoložive mehanizme da na državnom i međunarodnom planu kod Bošnjaka vrati sigurnost u državne organe.\nUgljanin je osudio pokušaj hapšenja zamjenika predsjednika opštine Tutin Saliha Hota, rekavši da je to “dokaz da se vraćamo u zloćudna vremena vladavine režima Miloševića i Šešelja”.\n“Predsjedništvo SDA Sandžaka smatra da je ovo početak odmazde tek formirane Vlade protiv Bošnjaka političkih neistomišljenika, kroz zloupotrebu državnih organa i političke moći”, saopšteno je iz SDA Sandžaka povodom privođenja funkcionera Opštine Tutin.\nSDA je pozvala Vladu Srbije da se suzdrži od zloupotrebe svoje političke moći za obračun protiv Bošnjaka, a da, prije svega, hitno i neodložno usaglasi nacionalnu strukturu u policiji, sudstvu, tužilaštvu i drugim organima sa javnim ovlašćenjima.\n“Nova Vlada Srbije svoj prvi radni dan je započela zastrašivanjem Bošnjaka”, navedeno je iz stranke Sulejmana Ugljanina.\nUgljanin je u prethodnih pet i po godina obavljao funkciju ministra bez portfelja u Vladi Srbije i bio zadužen za razvoj nedovoljno razvijenih područja.\nSDA Sandžaka je na parlmentarnim izborima izborima održanim 16. marta ove godine kao manjinska stranka osvijla tri poslanička mjesta u Skupštini Srbije. Sa Partijom za demokrtasko djelovanje – strankom Albanaca iz Preševska doline, SDA je formirala zajednički poslanički klub.


Kako izgleda minimalizam na BH modnoj sceni? - Zenski.Ba\nModni pravac minimalizam itekako je zastupljen u radu BH modnih dizajnera. Iako je često na BH modnoj sceni pogrešno interpretiran, ipak postoje domaći dizajneri koji na minimalizmu zasnivaju svoj rad i pravac dizajniranja. Marko Feher i Milan Senić su definitivno predstavnici minimalističkog stila, kojeg krasi stroga forma te jasne i oštre linije, skulpturalnost, arhitekturalnost, korištenje uglavnom crne i bijele boje. Uz ove fenomenalne i talentovne dizajnere, minimalistički komadi mogu biti pronađeni i u kolekcijama BH modnih kuća pod formom basic komada.\nJedan od najpoznatijih BH modnih dizajnera Marko Feher, prepoznatljiv po svom ekscentričnom, minimalističkom stilu, svoje kolekcije je uglavnom bazirao na crnoj ili bijeloj boji. Tek posljednja kolekcija naziva ‘7’ predstavlja njegov izlazak iz sigurne zone i poigravanje nijansama- ovaj put bira sivu boju.\nPhoto Credit: Marko Feher website\nViše o kolekcijama Marka Fehera možete pronaći na idućem linku: http://markofeher.com/markofeher/?page_id=518&v=5fc810cf6260\nMajstor stroge forme, kako su ga prozvali mediji, Milan Senić je drugi predstavnik minimalističkog stila u Bosni i Hercegovini. Iako se često poigrava materijalima i bojama, njegov simplistični stil je itekako prepoznatljiv. Ovaj sarajevski dizajner prepoznatljiv je po svojim klasičnim odjevnim predmeti poput bijele i crne košulje, male crne haljina, koje dekonstrukcijom, skulpturalnošću, arhitekturalnošću, transformabilnošću i strukturalnošću možete uvijek interpretirati drugačije.\nFotograf: Almin Zdrno\nModel: Vladan Gavrić\nViše o kolekcijama Milana Senića možete pronaći na idućem linku:\nBHFASHIONLOVERS BLOG/ MAJA ĐUKIĆ\nViše o postu možete pronaći na Instagram stranici ‘BHFASHIONLOVERS’ ili na idućem linku: https://bhfashionlovers.wordpress.com/\nBH Fashion loversglamurMAJA ĐUKIĆminimalizam\nPrethodni članak“STEP AEROBIK”: Za sve ljubitelje brzog i dinamičnog vježbanja (VIDEO+FOTO)\nSledeći članakKako napraviti čaj od đumbira


Uspostavljajući visoke standarde društveno odgovornog poslovanja, Vojvođanska banka teži da "odgovorno" očuva i promoviše univerzalne humane vrednosti kao i socijalne, intelektualne i kulturne vrednosti društvene zajednice u kojoj posluje.\nVojvođanska banka je razvila korporativnu kulturu koja odražava želju Banke da odgovorno funkcioniše u svim sektorima koji doprinose održivom rastu, uključujući tržište, akcionare, zaposlene, zajednicu i životnu sredinu.\nVojvođanska banka definiše osnovne vrednosti na sledeći način:\nPoštovanje zaštite životne sredine\nDoprinos umetnosti, kulturi i obrazovanju\nNezavisnost u sprovođenju CSR aktivnosti\nPolazeći od Opšte deklaracije o ljudskim pravima (dokument Ujedinjenih nacija), ljudska prava su zagarantovana svakom čoveku na temelju njegovog postojanja kao čoveka i ona su neotuđiva. U osnove ljudskih prava spadaju dostojanstvo čoveka, pravo na razvoj ličnosti, jednakost pred zakonom i ravnopravnost, sloboda religije, sloboda mišljenja, sloboda štampe i informacija, sloboda učenja, sloboda okupljanja, sloboda ujedinjavanja, sloboda kretanja, sloboda izbora zanimanja i sloboda rada, nepovredivost stana, jamstvo privatnog vlasništva, jamstvo prava na nasledstvo, pravo na azil i peticiju, kao i zakonska prava poput zaštite od neopravdanog hapšenja. Ove vrednosti se u Banci pre svega prepoznaju u politici zapošljavanja, radnim odnosima, kolektivnom ugovaranju i saradnji sa sindikatima, sistemu informisanja, obezbeđenju jednakih uslova za rad, bezbednih radnih i životnih uslova, očuvanju zdravlja zaposlenih, politikama nagrađivanja i slično. Takođe je veoma značajna i činjenica da Vojvođanska banka u potpunosti podržava odluke koje zabranjuju saradnju sa zemljama, kompanijama i fizičkim licima koji podržavaju nasilje i terorizam.\nVojvođanska banka veruje u važnost i značaj odgovornosti prema životnoj sredini kroz usvajanje i implementaciju specifičnih politika zaštite životne sredine koje se sprovode kroz različite poslovne politike i procedure Banke, a predstavljaju sastavni deo etičkog korporativnog ponašanja.\nVojvođanska banka teži da doprinese socijalnoj koheziji i da podrži napore za rešavanje lokalnih društvenih i razvojnih problema. Naša Banka deluje u skladu sa vrednostima i politikama EU, koja je još 2000. godine poslala poseban poziv kompanijama u pogledu socijalne odgovornosti promovisanja napretka i doprinosa razvoju učenja, organizacije rada, jednakih mogućnosti, socijalne inkluzije i održivog razvoja. U domenu lokalnih zajednica, društveno odgovorno ponašanje Banke obuhvata podršku kompanija u okruženju u kom deluje. Kompanije doprinose lokalnim zajednicama kroz osiguranje radnih mesta, obavezna davanja u smislu poreza i doprinosa i slično. Vojvođanska banka zauzima značajno mesto kao poslodavac ali i kao akter na lokalnoj sceni. Uključena je u život lokalne zajednice osiguravajući ekonomski rast zapošljavanjem radne snage i razvojem partnerstva, na taj način obezbeđujući finansijsku stabilnost i oslonac privredi i stanovništvu.\nVojvođanska banka nastoji da poboljša i promoviše kulturne vrednosti i podrži akcije u oblasti umetnosti i obrazovanja. Banka deluje i putem sponzorstava i donacija u cilju razvoja nauke, kulture, umetnosti, sporta, neprofitnih organizacija, udruženja građana i nevladinog sektora. Naj taj način Banka utiče na razvoj socijalnog kapitala društva.\nSve aktivnosti društveno odgovornog poslovanja, Vojvođanska banka čini nezavisno od klijenata, akcionara ili bilo koje druge interesne strane. Banka ne pruža ni direktni niti indirektni doprinos ili finansiranje političkim strankama.


Coreside Savills novi član našeg rastućeg sistema - Marera Property Management\nCoreside Savills novi član našeg rastućeg sistema\nKompanija Marera Property Management postala je većinski vlasnik konsultantske agencije u oblasti nekretnina, Coreside Savills. Ova kompanija je na našem tržištu prisutna već deset godina kao ogranak Savills grupe, jednog od globalnih lidera u pružanju real-estate usluga sa preko 700 predstavništava u 60 zemalja širom sveta.\nAkvizicijom agencije specijalizovane za širok spektar servisa u svim tržištnim segmentima od komercijalnog do stambenog, Marera Property Management nastavlja jačanje svog portfolija usluga ekspertskog upravljanja nekretninama.\nCoreside Savills će imati posebno značajnu ulogu u okviru izdavanja atraktivnih kancelarijskih prostora u centru Beograda, kompanijama koje traže moderno poslovno okruženje prilagođeno svojim potrebama. Pružanje usluge procene vrednosti nepokretnosti je drugi strateški segment kojim će doprineti širenju poslovanja Marera Property Management sistema. Kao njegov novi član, Coreside Savills će imati snažnu podršku za svoj dalji razvoj i učvršćivanje pozicije jedne od ključnih agencija na srpskom real-estate tržištu.


SELA sa zadovoljstvom objavljuje novog člana – Dimitrov, Petrov & Co. - Bojović Drašković Popović & Partners\nSofia, Bugarska, 12. septembar 2017. godine – SELA je pokrivanjem tržišta Bugarske povećala vrednost svoje ponude klijentima. SELA je zvanično primila vodeću bugarsku advokatsku kancelariju Dimitrov, Petrov & Co. u svoje redove 12. septembra 2017. godine. Dodavanjem još jedne jurisdikcije u regionalnu pokrivenost mreže, SELA će biti u mogućnosti da potpunije i bolje pruži svoju uslugu kompanijama koje posluju u jugoistočnoj Evropi.\nSELA je regionalna mreža nezavisnih advokatskih kancelarija koja pruža pravne i poslovne usluge vrhunskog kvaliteta za klijente na prostoru jugoistočne Evrope, čije se članstvo prostire na sedam jurisdikcija. Svaka kancelarija članica SELA mreže je vrhunska advokatska kancelarija koja pruža pun opseg pravnih i polovnih usluga lokalnim i međunarodnim kompanijama. Članove čine Apostolska & Aleksandrovski (Makedonija), Bojović & Partners (Srbija/Crna Gora), Dimitrijević & Partners (Bosna i Hercegovina), Kirm Perpar (Slovenija) i Žurić i Partneri (Hrvatska), a sada i Dimitrov, Petrov & Co. (Bugarska).\nDimitrov, Petrov & Co. je vrhunska kancelarija, koja pruža usluge u oblasti privrednog prava u Bugarskoj. Poznata po svom znanju i stručnosti u poslovnom pravu, kancelarija nudi inovativna i komercijalno jasna zakonska rešenja za klijente u najdinamičnijim globalnim industrijama.\nSa advokatima koji su uvek dostupni, precizni i sa razumevanjem komercijalnog aspekta poslovanja klijenata, Dimitrov, Petrov & Co. nudi vrhunsku uslugu i ekspertizu domaćim i stranim klijentima. Kancelarija poseduje temeljnu ekspertizu po sektorima i veoma dobro razumevanje lokalnog tržišta. Ova kombinacija im omogućava da isporučuju inteligentne, efikasne i pouzdane rezultate u skladu sa komercijalnim ciljevima klijenata.\nKancelarija ima jake međunarodne veze koje značajno šire njen globalni domet. Dimitrov, Petrov & Co. nastoji da obezbedi najviši mogući standard pravne usluge i posluje u skladu sa svojim principima kvaliteta, integriteta i izuzetnosti svojih usluga klijentima.


Wibo Odluka o reklamaciji A5/n - Idealno.rs\nPočetna / Kancelarija i škola / Obrasci i dokumenti / Ostali dokumeti / Wibo Odluka o reklamaciji A5/n\nWibo Odluka o reklamaciji A5/n\nsa dostavom 342,00 din\nPonuda prodavnice DIjaspora.shop za proizvod Wibo Odluka o reklamaciji A5/n. Ispravnost cene i podataka proveri na internet stranici prodavnice.\nWibo Potvrda o prija reklamaA5\nWibo Nalog magacinu da primiA5\nod 88,00 DIN\nWibo Dostavnica A5 Ncr 100List\nod 76,00 DIN\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Wibo Odluka o reklamaciji A5/n i izberi najbolju. Ostali dokumeti iz kategorije Obrasci i dokumenti je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Wibo Odluka o reklamaciji A5/n i vidi da li ti odgovara ili pogledaj druge proizvode brenda --UNKNOWN--. Opis i tehnički podaci proizvoda Wibo Odluka o reklamaciji A5/n se mogu razlikovati od onih u internet prodavnici u kojoj obavljaš kupovinu. Wibo Odluka o reklamaciji A5/n je dostupan u prodavnici DIjaspora.shop po ceni, koja je navedena pored svakog prodavca u meniju "Prodavnice".\nGarantne uslove za Wibo Odluka o reklamaciji A5/n proveri u prodavnici u kojoj nameravaš da obaviš kupovinu. Slika za Wibo Odluka o reklamaciji A5/n je simbolična, zato se pre kupovine u prodavnici uveri da je proizvod isti.


DRŽAVA ZABORAVILA NA OBEĆANJA · Kraljevo.online\nNASLOVNA VESTI DRŽAVA ZABORAVILA NA OBEĆANJA\nDRŽAVA ZABORAVILA NA OBEĆANJA\nKraljevo/Kragujevac – Bivši radnici srpskih fabrika traže izmene novog Zakona o penzijsko-invalidskom osiguranju.\nOko 6.000 radnika koji na birou za nezaposlene čekaju penziju, neće dobiti puni iznos jer nemaju dovoljno godina. U vreme kada su prihvatili državni socijalni program, za punu penziju je trebalo 40 godina staža ili 65 godina života, sada je jedini uslov starosna granica. Obećanje prethodne vlade da u njihovom slučaju neće važiti eventualne izmene radnog i penzijskog zakonodavstva, nije ispunjeno.\nUdruženje „Opcija pet“, koje okuplja bivše radnike Zastave, Prve petoletke, 14. oktobra, Goše, Magnohroma, Kablova i drugih srpskih preduzeća u restrukturiranju, okončali su, uoči minulog vikenda, u Kragujevcu, Kruševcu, Trsteniku, Kraljevu i Smederevskoj Palanci, ulično prikupljanje potpisa za pokretanje inicijative o izmenama i dopunama aktuelnog Zakona o penzijsko-invalidskom osiguranju. Reč je o radnicima koji su 2011. napustili fabrike, uz opciju iz socijalnog programa „pet godina do penzije“.\nTaj period sada ističe, ali je u međuvremenu promenjen zakon o PIO, pa iako imaju navršenih 40 godina radnog staža, što je ranije omogućavalo punu penziju, većina njih nema navršenih 65 godina života, što je po novim normama jedini uslov za to. Novi zakon nije imao u vidu ovu situaciju, iako je država sama vodila vrlo jaku kampanju ne bi li što više zaposlenih otišlo iz firmi uz socijalni program. Odredbe koje se, zapravo, primenjuju retroaktivno i na ovu kategoriju budućih penzionera, regulišu da svi koji ne dostižu starosnu granicu, dobijaju “trajno prevremenu penziju”, uz umanjene mesečnih prinadležnosti i do 20 odsto.\nAkcija prikupljanja potpisa će, međutim, prema poslednjim informacijama iz udruženja prekobrojnih srpskih radnika, biti nastavljena i narednih dana, ali u pogonima Zastavinih fabrika oružja, kamiona, kao i kragujevačkim propalim javnim i javno-komunalnim preduzećima Niskogradnja, Zelenilo i Gradska groblja. U njima zaposleni mesecima i godinama unazad ne primaju plate, te su, zarad radničke solidarnosti, spremni da podrže svaku akciju koja bi doprinela poboljšanju socijalno-materijalnog položaja sadašnjih i bivših srpskih trudbenika. U Udruženju “Opcija pet” tvrde da će prikupljanje potpisa ovih dana biti organizovano i u Novom Sadu, pošto i u vojvođanskoj prestonici ima prekobrojnih radnika koji su oštećeni retroaktivnom primenom novog zakona.\nPodsetimo da je srpskim radnicima okupljenim u Udruženju ”Opcija pet”, prilikom potpisivanja socijalnog programa sa svojim fabrikama, tadašnja republička Vlada garantovala da će posle napunjenih 40 godina staža, od kojih su poslednjih pet, shodno opciji iz socijalnog programa, uz odgovarajuće mesečne prinadležnosti, proveli na evidenciji Nacionalne službe za zapošljavanje, otići u punu penziju.\nTadašnja Vlada je domaćim radnicima koji su na taj način napuštali fabrike garantovala i da se na njih neće odnositi eventualne izmene radnog i penzijsko-invalidskog zakonodavstva. Aktuelna srpska Vlada je, međutim, u međuvremenu promenila zakon i odmah ga, ne obazirući se na garancije svojih prethodnika u Nemanjinoj 11, primenila na radnike za koje, mimo njihove krivice, u propalim fabrikama ionako nije bilo posla, pa im je prelazak na evidenciju NSZ bio gotovo jedino egzistencijalno rešenje.\n– Neshvatljivo je ponašanje aktuelne srpske Vlade, koja selektivno ispunjava obaveze preuzete od prethodne republičke administracije. Tako premijer Aleksandar Vučić, na primer, u medijskim nastupima uporno ističe da “njegova” Vlada mora da vraća nepovoljne kredite koje su uzimali oni pre njega, dok, s druge strane, zanemaruje ostale obaveze “onih pre njega”, pre svega one koje se odnose na građane i radnike Srbije. Takvo ponašanje i takav neodgovoran odnos vlasti prema građanima, neshvatljiv je u iole ozbiljnoj državi, tim pre što je retroaktivna primena Zakona o PIO, kojom je oštećeno oko 6.000 radnika širom zemlje, u suprotnosti sa Ustavom Srbije – tvrdi predsednik Udruženja “Opcija pet” Aleksandar Petrović.\nDodaje da očekuje da će biti prikupljeno više od 5.000 radničkih potpisa kojima će u Skupštini Srbije, najdalje za desetak dana, biti pokrenuta inicijativa o izmenama spornog zakona. Oštećeni radnici će, prema njegovim rečima, čekati da narodni poslanici njihove zahteve reše u zakonskom roku. Ukoliko skupštinska većina bude ignorisala ovu inicijativu, prekobrojni srpski radnici će, ističe Petrović, obnoviti i radikalizovati proteste. Istovremeno će, poručuje, ukoliko se ovde ne izbore za svoja prava, pravdu potražiti i pred Međunarodnim sudom u Strazburu.\nPredstavnici Udruženja „Opcija pet“ u više navrata su protestovali u Kragujevcu i drugim gradovima, zahtevajući od nadležnih da održe obećanje zvaničnika prethodne vlade da u njihovom slučaju neće važiti eventualne promene radnog zakonodavstva. Bez uspeha su tražili razgovor sa predsednikom Tomislavom Nikolićem, premijerom Aleksandrom Vučićem i ministrom rada Aleksandrom Vulinom. „Predsedniku Nikoliću i premijeru Vučiću poslednji put obratili smo se 7. jula. Nikoliću smo tada poručili da, ukoliko ima mnogo obaveza, može da nas primi i u trenucima predaha i odmora, kad, kako sam tvrdi, sluša Vivalidija. Ni predsednik, ni premijer nisu nas udostojili ni odgovora“, kaže Aleksandar Petrović.\nIzvor: Zoran Radovanović, Danas\nOvo je dokaz za sta oni smatraju svoj narod i birace


EUROBASKET: Litvanija savladala Srbiju u polufinalu – Magazin Plus\nHome/EUROBASKET: Litvanija savladala Srbiju u polufinalu\nLitvanija je pobjedom nad Srbijom od 67:64 izborila finale Eurobasketa u kojem će igrati protiv Španije. Utakmica je većim dijelom bila neizvjesna, iako su Litvanci držali blagu prednost, te su na poluvremenu vodili sa 35:34.\nU trećoj četvrtini Litvanija blago povećava prednost, no pred kraj utakmice Srbija prilazi na dva poena zaostatka. Ipak, u ključnim trenutcima ne pogađaju, te su Litvanci izborili finale i, u najgorem slučaju, srebrnu medalju.\nNajefikasniji igrač susreta je Teodosić sa 16 poena, dok su u ekipi Srbije dvocifreni bili Bjelica i Raduljica. Kod Litvanaca dobro je odigrao Valanciunas sa 15 koševa, dok su Seibutis i Kuzminskas ubacili po 13 poena.


Pavlović: "Zvezdin fenomenalan meč, atmosfera je bila super" - Sportske.net\nPavlović: "Zvezdin fenomenalan meč, atmosfera je bila super"\nKošarkaš Panatinaikosa Aleksandar Pavlović rekao je da je Crvena zvezda zasluženo pobedila u večerašnjem duelu Evrolige i dodao da će borba za četvrtfinale tog takmičenja biti veoma neizvesna.\nDelije, da li vam ovo Dilejni šalje male signale?Djordjević: "Zvezda nas energijom odnela sa terena"Kinsi uzimao časove kod Grofa Božovića!Kalkulacije - Nema dileme, dve pobede i Top 8 je java!Danga, Kvinsi, koš, faul - DELIRIJUM!\nKošarkaši Zvezde pobedili su večeras u Beogradskoj areni Panatinaikos sa 69:67 i ostvarili šestu pobedu u Grupi E Top 16 fazi Evrolige. Beogradski tim je treći na tabeli i ima isti skor kao četvrtoplasirani Panatinaikos, ali i bolji međusobni skor.\n"Biće neizvesno do samog kraja. Sledeći meč nam je s Lokomotivom. Biće teško, dobili su nas ove sezone tri puta, ali imamo dovoljno vremena da se spremimo i naravno idemo na pobedu", rekao je Pavlović\nNa pitanje da prokometariše atmosferu u Beogradskoj areni, Pavlović je rekao da je bilo fenomenalno.


Izgradnja Vizitorskog centra na „Feliks Romulijani“ – RADIO TELEVIZIJA BOR\nIzgradnja Vizitorskog centra na „Feliks Romulijani“\nZAJEČAR – Još 2008-me godine govorilo se o izgradnji Vizitorskog centra pri arheološkom nalazištu „Feliks Romulijana“ kod Zaječara. U poslednje dve godine intenzivirani su kontakti i razgovori između nadležnih u Narodnom muzeju u Zaječaru i predstavnika GIZ-a, nemačke organizacije za međunarodnu saradnju koju je Evropska komisija odabrala za koordinaciju projektom. Projekat se finansira iz pretpristupnih fondova EU.\n„U okviru kompleksa koji će imati oko 2.400 kvadrata biće uređena kompletna infrastruktura uključujući i pristupni terminal za autobuse i automobile na 600 metara od same palate. Ovde će biti i interaktivna postavka sa predmetima odnosno delovima arhitektonske plastike, a posetioci će imati mogućnost virtuelnih šetnji putem aplikacija kroz nalazište. Na ovom prostoru biće izgrađeno i 10 apartmana za saradnike Muzeja ali i za posetioce lokaliteta. U suterenu objekta biće smešten Centar za naučna istraživanja. Prvenstveno projekat je značajan za sam grad Zaječar, kao i za „Romulijanu“ koja je prepoznata od strane celokupnog sveta kao svetsko kulturno nasleđe značajno za čovečanstvo“ naglasila je Maja Živić, direktor Narodnog muzeja u Zaječaru.\nPrema rečima nadležnih u zaječarskom muzeju, realizacija projekta izgradnje Vizitorskog centra na „Feliks Romulijani“ trebalo bi da započne tokom leta ove, a najkasnije početkom naredne godine. Radiće se u tri faze, a za ovu namenu iz evropskih fondova opredeljeno je 3,2 miliona evra.\nTags: feliks romulijana, gamzigrad, giz, narodni muzej zajecar, vizitorski centar, Zaječar\nPrevious Kapija grada na licitaciji, izgradnja obilaznice naredne godine\nNext Osmomartovski bazar u Boru


Ivanov: Razlike u platama naučnika u istom rangu u Srbiji do 75 odsto\nSciTech Autor:N1 Beograd26. nov. 202017:30 > 18:49\nMilan Ivanov sa Instituta za medicinska istraživanja izjavio je u Danu uživo da Istraživači koji rade na fakultetima i institutima skoro deset godina nemaju povećanja plate, kao i da je ova branša jedinstvena po tome što se zarade kolega sa istim rangom razlikuju i do 75 procenata.\nZbog takve situacije, on navodi da su mnogi od njih finansijski oštećeni.\n„Prebacivanje iz nižih u viša zvanja u našoj zemlji funkcioniše odlično, problem je što za svako od zvanja koje postoji, a njih ima šest, postoji šest različith plata. Ne postoji profesija u Srbiji, recimo profesori u školi, da imaju različitu platu u visini od 75 procenata. Dva poštara koji nose poštu u istom rejonu, dva hirurga koji rade u istoj klinici, nemaju razliku u platama od 75 posto“, ističe Ivanov.\nMinistar kaže da je 99 odsto siguran da će plate u javnom sektoru biti povećane\nRZS: Prosečna zarada u Srbiji za septembar 59.698 dinara\nPrema njegovim rečima, on ima zvanje višeg naučnog saradnika što je ekvivalent vanrednog profesora.\n„Po zakonu o radu, svi mi u zvanju višeg naučnog saradnika, bi trebali da imamo iste plate. Međutim, ni nemamo iste plate“, naglašava on i dodaje da ne zna odgovor na pitanje po kom kriterijumu se razvrstavaju zarade.\n„Odgovor možda možemo naći u prethodnih deset godina, kada su plate tako podeljene. Mi smo tada potpisali ugovore, po kojima smo trebali da posle prve evaluacije koja je bila 2010. godine, imamo reevaluaciju i priliku da se na toj tabeli pomerimo napred“, objašnjava Ivanov i dodaje da do toga ipak nije došlo.\nOn navodi da je cilj takvog plana bio da se mlade kolege, ukoliko se zalažu, dobiju određena povećanja plata.\n„Međutim, 2013. godine, kada je trebala da bude ta nova evaluacija, nije se desila, a dobijali smo samo obećanja. I tako, sve do 2019. godine kada su nam rekli da će se početkom 2020. preći na novi nivo određivanja plata“, precizira Ivanov , ali se ni tada nije ostvarilo.\n„Danas smo pri tome da će se tako nastaviti i u 2021. godini. Ostaće nam iste ovakve plate kakve su nam bile svih ovih 10 godina“, kaže Ivanov.\nIako je novi ministar obećao da se se njihovo stanje rešiti do 2022. godine, kako napominje, on u to ne veruje.\n„Mi na njihovim obećanjima živimo već deset godina, više to ne želimo“ upozorava naš sagovornik.\nInstitut za medicinska istraživanjaMilan Ivanovnaučnici\nU SAD otkriveni drevni otisci stopala stari 23.000 godina\n26. sep. 2021 6\nGoogle napunio 23 godine\nPredložena imena novih elemenata u periodnom sistemu\nKoji internet pretraživač je najsigurniji?


Najavljen Beograd Prajd 2012 – CHRIS Network\nBeograd Prajd 2012 biće održan od 30.septembra do 7.oktobra 2012.godine – najavljeno je danas u Medija centru na konferenciji za novinare na kojoj su ispred Organizacionog odbora Beograd Prajda govorili: Adorjan Kurucz, Boban Stojanović i Bojana Ivković.\nOd ove godine, koncept Beograd Prajda je promenjen, pa čitava manifestacija prerasta u festival.\nOtvaranje festivala planirano je za poslednji dan decembra, dok će se između 1. i 5. oktobra u četiri termina tokom dana, na različitim mestima u gradu, dešavati radionice, predavanja, diskusije, prezentacije, projekcije (…), koje će svim zainteresovanim građanima/građankama približiti problematiku sa kojom se suočava LGBTIQ populacija u Srbiji, ali i približiti queer kultura i istorijat zalaganja za LGBTIQ prava.\nSa posebnim zadovoljstvom najavljujemo Ženski dan koji će biti posvećen lezbejskoj egzisteniciji, kao i Prajd forum na kome će učestvovati prijatelji/prijateljice Prajda iz regiona i sveta.\nŠesti oktobar će obeležiti ulični marš, koji će se kretati iz parka Manjež, kroz Nemanjinu ulicu, ulicu Kneza Miloša i Masarikovu, da bi se cela manifestacija završila koncertom u parku Manjež. Sedmog oktobra festival će biti svečano zatvoren.\nSlogan Beograd Prajda 2012 je: Ljubav, vera, nada – koji naglašava univerzalne ljudske vrednosti, jednako značajne svima, bez obzira na razlike koje postoje među ljudima.\nBeograd Prajd 2012 kreiran je nakon duboke analize potreba LGBT populacije u Srbiji, ali i kroz osluškivanje pulsa celokupnog društva i aktuelnih društvenih kretanja. Upravo na osnovu predloga koje su organizatori dobili od strane LGBT populacije, osoba koje ih podržavaju, ali i analizom različitih javnih diskusija, kreiran je program čiji je cilj da široj javnosti pruži mogućnost da se upozna sa egzistencijom, kulturom, potrebama i pravima koja nose prefiks LGBT.


Nadoknada zuba – StudioDENT\nIzgubljeni zubi mogu se nadoknaditi zubnim mostovima, implantima ili totalnim protezama.\nMostovi su zubne nadoknade kreirane tako da zamenjuju jedan ili više izgubljenih zuba. Njima je potrebna potpora susednih prirodnih zuba kako bi nosili zube koji nedostaju. Mostovi izgledaju, osećaju se i vrše funkciju kao prirodni zubi.\nTradicionalne totalne proteze su često nestabilne u ustima i pokrivaju velike površine, kao što je celo nepce u gornjoj vilici, što ima uticaj na govor, žvakanje i gubitak čula ukusa. U stomatološkoj ordinaciji Studiodent možemo vam ponuditi proteze koje se cementiraju na implantima koji im daju stabilnost i osećaj i izgled prirodnih zuba. Ovakve totalne proteze su gracilne, ne pokrivaju nepce, stabilne su tako da nema opasnosti od ispadanja iz usta tokom obavljanja funkcija.


Predsednik Republike Srpske i novoizabrani član Predsedništva BiH Milorad Dodik, rekao je da se što pre mora formirati novi saziv Skupštine i Vlade, jer život i potrebe građana ne trpe zastoje i naglasio da će njegov rad u Predsedništvu BiH biti u skladu sa Ustavom.\nZa Republiku Srpsku najvažnije da su opšti izbori prošli u mirnoj i demokratskoj atmosferi i da su građani slobodno rekli šta misle o političkim ponudama, rekao je Dodiku intervjuu Srni.\n„Očekujemo zvanično proglašenje rezultata od Centralne izborne komisije BiH da bi, u skladu sa Ustavom i zakonima Republike Srpske, krenuli u formiranje, najpre skupštinskih organa, a potom i Vlade Republike Srpske. Volja građana se mora poštovati i to sam govorio i pre izbora. Mora se što pre pristupiti formiranju novog saziva i Skupštine i Vlade, jer život i potrebe naših građana ne trpe zastoje“, istakao je Dodik.\nOn je naglasio da su pred Republikom Srpskom brojni poslovi i izazovi, projekti koji se moraju realizovati, plate i penzije koje se moraju povećavati, uslovi poslovanja unapređivati i zato nema potrebe ali ni opravdanja u odugovlačenju primene izbornih rezultata.\nNa pitanje da prokomentariše dešavanja u SDS-u nakon izbora, Dodik je rekao da ne bi to komentarisao, jer je to pitanje za rukovodstvo i članstvo SDS-a. On je naglasio da SNSD i dalje smatra da je za Republiku Srpsku najbolje da ima dobar tim u Sarajevu, što podrazumeva jedinstvo njenih predstavnika u parlamentu BiH.\nDodik je ocenio da je potres u SDS, najvećim delom posledica politika koje je SDS sprovodio u Sarajevu, a koje ne podržava cela stranka. Govoreći o svom budućem radu u Predsedništva BiH, Dodik je naglasio da tamo ide da bi ponovo aktivirao srpski glas u tom telu koji se, kako je rekao, u protekle četiri godine slabo čuo. On je naglasio da će njegovo ponašanje i rad u Predsedništvu BiH biti u skladu sa Ustavom i u tom smislu će se truditi da se BiH vrati na pozicije koje joj garantuje Ustav.\n„Podsetiću da Ustav BiH ne poznaje instituciju visokog predstavnika i smatram da je konačno došlo vreme da se pozdravimo sa tom institucijom, koja je posledih godina više odmagala nego pomagala svima u BiH. Paradoksalno je da baš ja, koji ne polažem velike nade u BiH, tražim da joj se omogući i unutrašnji suverenitet na način kako joj je garantovan spoljni. Čemu izbori ako će umesto legalno izabranih funkcionera BiH voditi neizabrani stranci“, rekao je Dodik.\nDodik: Gčas za "kompaktnu vlast"


RTS :: Kenon postavio kamere koje proveravaju da li su zaposleni srećni - da bi im dozvolio da rade\nTehnologija Kenon postavio kamere koje proveravaju da li su zaposleni srećni - da bi im dozvolio da rade\npetak, 18. jun 2021, 20:54 -> 22:03\nKompanija „Kenon“ je u svojoj podružnici u Kini postavila kamere koje procenjuju osmeh zaposlenih. Samo oni koji su „100 odsto srećni“ mogu da uđu u radni prostor.\nU „Kenonu“ su osmislili potpuno distopičan sistem u cilju povećanja produktivnosti svojih radnika. Instalirali su kamere opremljene veštačkom inteligencijom koja prepoznaje osmeh.\nKamere puštaju samo one radnike čiji je osmeh iskren - da ulaze u kancelarije ili zakazuju sastanke.\nSpomenute kamere su bile tema izveštaja magazina Fajnenšal tajms o tome kako kineske kompanije koriste veštačku inteligenciju za kontrolu zaposlenih, prenosi portal theverge.com.\nIspostavilo se da, između ostalog, kompanije nadgledaju koje programe zaposleni koriste na svojim računarima, kako bi pratili njihovu produktivnost, koriste CCTV kamere da proveravaju koliko dugo ostaju na pauzama za ručak, čak prate i njihovo kretanje posle posla preko aplikacija u mobilnim telefonima.\nČinjenica da je ova informacija prošla „ispod radara“ javnosti dobro islustruje koliko su alati namenjeni za nadzor postali uobičajeni, i to ne samo u Kini.\n„Amazon“ je možda najbolji primer ove dinamike: poznat je po tome što od svojih radnika u skladištu cedi i poslednji atom snage, pa čak i rangira produktivnost radnika koristeći algoritme pre nego što ih otpuste.\nOvaj savremeni Tejlorizam (princip naučnog menadžmenta koji se vezuje za američkog inženjera Frederika Tejlora) nije ograničen samo na poslove niže kvalifikovanih radnika, jer je poznato i da mnogi savremeni softverski paketi, poput Majkrosofta 365, dolaze sa ugrađenim alatima za nadzor. A kako sve više ljudi radi od kuće zbog pandemije, kompanije sve češće koristi ove funkcije zbog straha da će izgubiti kontrolu nad svojim radnicima. (Ili, što bi rekli oni malo ciničniji: oni su oduvek želeli da koriste ove alate, a pandemija im je pružila zgodan izgovor).\nDrugim rečima: Kamere za prepoznavanje osmeha su u mnogo čemu još i najmanje opasna vrsta tehnologije nadzora. Njihova prednost je to što su očigledne. Ostali sistemi kontrole su mnogo suptilniji i verovatno će postati uobičajena praksa u svim kompanijama.\nRekordna kazna za Amazon – stotine miliona za kršenje GDPR-a\nPorše se uključio u milionsku svemirsku trku, Bezos i Mask dobijaju novog rivala


Vesti online / Vesti / Ekonomija / MMF odobrio aranžman sa Srbijom\nSporazum sa Srbijom sklopljen iz predostrožnosti\nNovi trogodišnji aranžman, prema najavama članova Vlade Srbije, neće podrazumevati novi zajam od MMF-a za jačanje deviznih rezervi Srbije, jer je Srbija dovoljno likvidna, te joj kredit nije potreban.\nVlada Srbije ovim aranžmanom praktično preuzima, u skladu sa Zakonom o budžetu za 2015. godinu, obavezu da će sprovesti fiskalnu konsolidaciju, restrukturisanje javnog sektora, odnosno, strukturne mere i mere makroekonomske stabilizacije, kao i da će u naredne tri godine smanjiti deficit za 1,3 do 1,4 milijardu evra ili za 4,25 odsto BDP.\nIzazov smanjivanje stope nezaposlenosti\nRazgovori sa delegacijom MMF, koju je predvodila šefica Misije te finansijske institucije za Srbiju Zuzana Murgasova, zvanično su počeli 4. novembra prošle godine i trajali su dve nedelje.\nPosle završetka razgovora, Murgasova je ukazala da za Vladu Srbije izazov ostaje visoka stopa nezaposlenosti, visok javni dug i visok deficit budžeta.\n- U narednom periodu potrebno je sprovoditi mere ekonomskog oporavka koje će obezbediti makroekonomsku stabilnost, otvaranje novih radnih mesta, te sprovodenje fiskalne konsolidacije, koja treba da zaustavi rast javnog duga -rekla je Murgasova.\nVulin: Aranžman sa MMF-om je dobra poruka za investitore\nMinistar za rad, zapošljavanje, socijalna i boračka pitanja Aleksandar Vulin kaže da je aranžman koji je MMF večeras odobrio Srbiji dobra poruka za investitore, jer im daje sigurnost za ulaganje u Srbiji.\n- To znači da se borite protiv korupcije, da vodite računa da država bude efikasna i da donosi odgovarajuće zakone i da te zakone sprovodi, i naravno da štedi i ne troši novac uzalud - kaže Vulin.\nSrbija je u poslednjih 15 godina imala tri sporazuma sa MMF-om, od 2001. do 2004. stend-baj aranžman i 2009. aranžman iz predostrožnosti.\nPoslednji aranžman Srbije i MMF-a sklopljen je krajem septembra 2011. godine, a zamrznut februara naredne godine, jer je budžet za 2012. odstupio od dogovorenog fiskalnog programa.


USPROTIVILA SE OBAVEZNOJ VAKCINACIJI I DOBILA KAZNU ZATVORA- OSUĐENA DR JOVANA STOJKOVIĆ | Web-Tribune.com\nHome / AKTUELNO / USPROTIVILA SE OBAVEZNOJ VAKCINACIJI I DOBILA KAZNU ZATVORA- OSUĐENA DR JOVANA STOJKOVIĆ\nPredsednik Pokreta Živim za Srbiju, dr Jovana Stojković, juče je pred Osnovnim sudom u Zrenjaninu osuđena zbog krivičnog dela „uvrede”.\nKako su iz ovog pokreta javili putem zvanične Fejsbuk strane koju možete posetiti klikom na OVU VEZU⇗, dr Stojković je osuđena zbog verbalne uvrede jednog od najglasnijih zagovornika prisilne vakcinacije.\nNaime, prisilna vakcinacija potire osnovna ljudska prava, nezakonita je, protivustavna i predstavlja ozbiljnu pretnju po zdravlje dece koja su meta takve vakcinacije.\nPodsećamo da je država odbila da pruži uvid u sastav inekcija koje korporacije putem korumpiranog Zdrvastvenog sistema ubacuju u vašu decu. Dok oni koji na inekcijama zarađuju imaju to pravo da sastav zadrže kao „državnu tajnu” dotle se zagovornicima sudi i za verbalni delikt ukoliko se samo usprotive takvoj kampanji.\nDr Jovana Stojković je osuđena na novčanu kaznu u visini od 75000 dinara a koju, kako navode na zvaničnoj stani – PRINCIPIJELNO NEĆE platiti!\nČak se ne radi ni samo o novcu, već su u više navrata moćnici koji sprovode kapmanju prisilne, odnosno masovne vakcinacije otvoreno govorili o tome da vakcinacija u stvari predstavlja sprovođenje u delo ideje o „smanjenju broja stanovnika na planeti”. Doslovce – vrši se masovno ubijanje, što zemlje u okupiranom položaju poput Srbije još i plaćaju novcem građanama iz državnog budžeta.\nMnogo je dokaza i upozorenja savesnih stručnjaka iz oblasti medicine, poput dr Jovane Stojković, koji pružaju materijalne dokaze o negativnim posledicama vakcinacije: dečijoj paralizi, ceebralnim bolestima, sterilitetu, padu imuniteta usled čega dolazi do autoimunih bolesti i tako dalje…\nVažno je napomenuti da obaveznoj vakcinaciji ne podležu decu migranata iz islamskih zemalja koja preko Srbije putuju ka EU, iako se Srbja obavezala da im redovno pruža humanitarnu pomoć i obezbedi egzistenciju, uključujući davanje državljanstva, kuća i tako dalje.\nPresuda dr Jovani Stojković u vanredno brzim okolnostima i okolnostima koje možemo svrstati u metode „prekog suda”, očigledno pokazuje da situaciji u Srbiji postaje izrazito ekstremna. Već se otvoreno zagovara i uvodi neonacističko ustrojstvo i kontrola društva gde će se verbalnim deliktom i krivičnim prekršajem nazvati svaka reč humanosti i zdravog razuma koja se kosi sa interesima korporacija i svetskih, što ne reći, masovnih ubica koji od planete žele da naprave najveći koncentracioni logor koji je ikada postojao a čije funkcionisanje ćemo plaćati mi sami.\n„U vremenu kada se opozicionari obraćaju predsedniku Skupštine sa ‘fukso’, a ona uzvraća sa dijagnozom ‘bipolarnog poremećaja’, u zemlji Srbiji se jedino osuđuje psihijatar Jovana Stojković zbog opisa ličnosti i ponašanja čoveka koji je godinama progoni zbog iznetog mišljenja, uz svesrdnu pomoć medija i državnih organa. Hvala sudiji Svetoliku Viopijavinu na ekspresnom rešavanju predmeta u roku od dva sata. U ime naroda, ako ne plati, biće joj određena kazna od 75 dana zatvora” – navedeno je u kratkom saopštenju Pokreta „Živim za Srbiju“ ovim povodom.\nKrajnje je vreme da se narod pobuni protiv ovakve vlasti i neokolonijalnog položaja u koji smo tiho uvedeni, ali ne zajedno sa onima koji predvode proteste navodno protiv režima a suštinski ne kritikuju režim već zagovaraju iste ideje ropstva i izdaje. Srpski narod mora da se prene iz nacionalne kome i ovo su poslednji momenti da to učini. Jer ako to ne učinimo sada, možda ne bude nikoga ko će to moći.\nNaš nestanak neće biti ni brz ni bezbolan, jer zaboravljamo da je Srbija jedna od retkih država koja je digitalizovala sve službe nadležne za obradu ličnih podataka i da je stvorena centralna baza putem koje se vrlo lako može koristiti ili zabraniti svaka aktivnost i ukinuti svako građansko pravo i sloboda koje sada smatramo prirodnim. A u stvari, putem naših digitalizovanih zdravstvenih kartona mi smo se našli u poziciji izložbenih eksponata u svetskoj mesari u kojoj svakog trenutka, ako im zatreba, mogu izvaditi bilo koji vitalni organ nama ili nekom od naših najbližih.\nTo predstavlja otvorenu opciju kontrolisanog krvoprolića i ubijanja svakog od nas poedinačno, bez prava da se institucionalno branimo i štitimo. Ako to već ne možemo na taj način, naša je dužnost da pronađemo onaj način koji će biti uspešan. Ne zaboravite, dr Jovana Stojković nije zbog sebe izabrala da ne plati već da odleži u zatvoru, nego zbog nas – da bi smo shvatili u kakvoj smo situaciji i da bismo se konačno probudili iz ovog mrtvog sna.\nPrevious NOVI DETALJI RAZOTKRIVENIH ALBANSKIH AGENATA: Kako operišu na Balkanu i koliko su novca povlačili za „tajne operacije“\nNext DR JELENA PONOMARJOVA: „SRBIJA JE U OPASNOSTI! RUSIJA MORA HITNO DA REAGUJE!“


Šta je sa Danijelom Aleksićem? - Sportske.net\nŠta je sa Danijelom Aleksićem?\nNekada je bio najtalentovaniji fudbaler u Srbiji, zabeležio i nastup za seniorski tim reprezentacije sa samo 17 godina. Šta je sada sa njim?\nMomak je bio najveći potencijal u Srbiji, ali i šire. Radomir Antić ga je pozvao u reprezentaciju Srbije na prijateljskoj utakmici protiv Poljske u decembru 2008. godine.\nZajedno sa Ademom Ljajićem je predstavljao okosnicu naših omladinskih selekcija, izdvajao se kao veoma brz i tehnički potkovan fudbaler.\nIpak, nakon što je 2010. godine iz Vojvodine prešao u Đenovu karijera mu je išla silaznom putanjom. Te 2010. godine bio je jedan od najtraženijih fudbalera u Evropi, čak je i Mančester siti krenuo u pohod na njega, postoje priče da je Vojvodina prihvatila sumu od 6 miliona funti.\nDobio je priliku kada je ušao u igru protiv Juventusa pri rezultatu 3:2 za Bjankonere, ali je to bio jedan jedini put kada je igrao italijansku Seriju A. Usledile su pozajmice, potpisivanje ugovora sa Sent Etjenom, nove pozajmice u francuske niže lige, epizoda u Gdanjsku, da bi ove godine dogovorio svoj prelazak u Sent Galen.\nOdigrao je svega 4 utakmice za polusezonu, postigao 1 gol i to protiv Bazela, a njegov ostanak u klubu se dovodi pod znak pitanja iako je potpisao ugovor na tri i po godine u januarskom prelaznom roku.\nNova pozajmica ili nova šansa u švajcarskoj ligi za Danijela?\nNeverovatna scena u BiH - Spiker "počastio" sudije


Dan online - Balkan: Izgorela,, Arizona'' - 2019-04-15\nBalkan OGROMNA ŠTETA U GRADAČCU Izgorela,, Arizona''\nPožar koji je juče zahvatio pijacu „Arizona” u opštini Gradačac je lokalizovan, a povrijeđenih nema, potvrđeno je Srni u Ministarstvu unutrašnjih poslova Tuzlanskog kantona. Šteta je ogromna, a uzrok požara još nije poznat. Nakon kompletnog gašenja požara, uviđaj će obaviti dežurni tužilac Kantonalnog tužilaštva i pripadnici MUP-a Tuzlanskog kantona. Pijacu „Arizona” kod Gradačca veliki požar je zahvatio i u januaru 2016. godine kada je izgorelo oko 500 štandova.\nOptuženi za ubistvo više od 300 Srba\nNeće biti žice na granici sa Srbijom\nOsudili zločine i režim u kom su logori postojali\nU avion s jagnjadima\nDjecu držao kao taoce\nPoložaj Srba tragičan u BiH, Crnoj Gori i Hrvatskoj\nPrivedeno 27 migranata\nU Jasenovcu jedna komemoracija\nAlbanija u stanju državnog udara\nPljačka vijeka, nestali za 120 sekundi\nPlenković: Nema drame u odnosima\nDragičević traži azil\nRadimo legalno, vi ste nesposobni\nOsudili govor mržnje


Mislim da je ovo prava kriza, ovim rečima Dr. Mark Ellis, izvršni direktor Međunarodne advokatske komore sa sedištem u Londonu komentariše dešavanja u vezi curenja navodno poverljivih dokumenata iz Specijalizovanog tužilaštva u Hagu.\n„Ovo je čisto zastrašivanje i napad na sud, napad na proces, na fer suđenja. Ako ste u okruženju gde grupe ili pojedinci pružaju informacije o imenima i adresama svedoka, onda u suštini ceo proces implodira. Ne može da funkcioniše“, kaže Dr. Ellis u razgovoru za Radio Slobodna Evropa.\nUpravo je zaštita svedoka jedan od razloga zašto se sedište Suda nalazi u Hagu, a ne na Kosovu (na fotografiji zgrada Specijalizovanih veća u Hagu)\nU međuvremenu, Specijalizovano tužilaštvo je u utorak (22. septembra) saopštilo da se Udruženje ratnih veterana više puta upustilo u aktivnosti koje su usmerene na “miniranje dolične primene pravde”. Potvrdili su da je to tužilaštvo posvećeno istrazi i krivičnom gonjenju pojedinaca koji su počinili krivično delo deljenja informacija, „uključujući otkrivanje identiteta lica koja bi mogla da budu pozvana na sud ili bilo kakvih informacija koja mogu da dovedu do njihove identifikacije“.\nEllis međutim ističe da će kredibilitet Specijalizovanog tužilaštva biti ugrožen ukoliko ono odmah ne reaguje i ne poduzme jake mere protiv onih koji su uključeni u navodnom curenju osetljive dokumentacije.\n“Po mom mišljenju, ovo je toliko ozbiljno kršenje sudskog postupka da bi svi, uključujući i Tužilaštvo, trebali da budu izuzetno zabrinuti i trebali bi da učine sve što mogu da se to ne samo ne ponovi, već da jasno stave do znanja da će reagovati protiv bilo kog ko ove informacije objavi u javnosti”, kaže on.\n'Kada subjekti ili pojedinci prekrše pravila i principe, odgovor treba da bude hitan, snažan, i verujem da treba da bude posledica, uključujući i krivičnu optužnicu..'\n- kaže Mark Ellis\nEllis naglašava i da sama činjenica da se dokumenti objavljuju ukazuje da „postoji problem u procesu, u zaštiti informacija, i to treba da se sredi kroz unutrašnju istragu“.\n„Kada subjekti ili pojedinci prekrše pravila i principe, odgovor treba da bude hitan, snažan, i verujem da treba da bude posledica, uključujući i krivičnu optužnicu protiv bilo kog subjekta ili pojedinca koji pruža ili dozvoljava informacije o svedocima da postanu javne“, navodi Ellis.\nInače, ambasade Francuske, Nemačke, Italije, Ujedinjenog Kraljevstva i Sjedinjenih Država u Prištini 18. septembra su pohvalile Specijalno tužilaštvo Republike Kosova zbog "poštovanja ovlašćenja Specijalizovanog tužilaštva u Hagu da istraži potencijalno nezakonito otkrivanje poverljivih dokumenata i informacija, istovremeno nudeći pomoć ako se ona zatraži“.\nVideo: Protest veterana OVK u Prištini zbog Specijalnog suda, 2015. godine:


Potpisujem :: Amandmani upućeni poslanicama za izmjene krivičnog zakonodavstva\nSigurna ženska kuća, Centar za ženska prava i SOS telefon Nikšić su dostavili poslanicama u crnogorskom parlamentu predloge amandmana na Predlog Zakona o izmjenama i dopunama Zakonika o krivičnom postupku i Predlog Zakona o izmjenama i dopunama Krivičnog zakonika Crne Gore.\nPredlozene izmjene obuhvataju uvodjenje hitnih mjera zaštite za žrtve krivičnog djela nasilja u porodici ili porodičnoj zajednici i krivičnih djela protiv života i tijela do pravosnažnosti sudske odluke.\nNeophodno je izmjeniti i dopuniti Krivični zakonik uvodjenjem novog krivičnog djela - proganjanje i predvidjeti oštrije sankcije za krivična djela koja uključuju nasilje u porodici nego za slična krivična djela učinjena van porodičnog konteksta.\nPredložene izmjene predstavljaju prvi korak ka usklađivanju domaćeg zakonodavstva sa Konvencijom Savjeta Evrope o spriječavanju i suzbijanju nasilja nad ženama i nasilja u porodici, koja obavezuje Crnu Goru da preduzme neophodne zakonodavne i druge mjere kako bi unaprijedila prava žena žrtava nasilja u porodici.\nPredlozi za izmjene i dopune su dostupni u prilogu.\nNeophodno je izmjeniti i dopuniti Krivični zakonik uvodjenjem novog krivičnog djela - proganjanje i predvidjeti oštrije sankcije za krivična djela koja uključuju nasilje u porodici nego za slična krivična djela učinjena van porodičnog konteksta. Predložene izmjene predstavljaju prvi korak ka usklađivanju domaćeg zakonodavstva sa Konvencijom Savjeta Evrope o spriječavanju i suzbijanju nasilja nad ženama i nasilja u porodici, koja obavezuje Crnu Goru da preduzme neophodne zakonodavne i druge mjere kako bi unaprijedila prava žena žrtava nasilja u porodici.


Pušače elektronskih cigareta očekuje novina koja im se NEĆE DOPASTI\nI u Srbiji bi uskoro mogla da zaživi ova odluka, s obzirom da je stručna republička komisija izradila nacrt izmena zakona, po kojim se potpuno zabranjuje pušenje u ugostiteljskim objektima. Iako je zakon pripremljen, za sada ne postoji politička volja da se i usvoji i počne da se primenjuje.\nSrmena Krstev, predsednica republičke Komisije za prevenciju upotrebe duvana za “Blic” tvrdi da će Srbija, htela to ili ne, ipak morati da prilagodi svoje zakone evropskim.\nNacrt zakona o POTPUNOJ ZABRANI PUŠENJA u kafićima već PRIPREMLJEN\n- U nekom trenutku moraćemo da usvojimo takav zakon, jer je nemoguće da ostanemo jedina zemlja u Evropi koja nije zabranila pušenje, kao običnih, tako i elektronskih. Kada je mogla jedna Turska, zašto ne bi mogli i mi - ističe Krstev\nPušenje će biti dozvoljeno kod je reč o umetnosti\n- Zaključak Evropske komisije je da se dim iz elektronske cigarete, takođe širi, doduše u manjoj meri nego kod običnih cigareta, ali da je to dovoljno da se njena upotreba zabrani u zatvorenim prostorijama. Takođe, svi dokazi da je to uspešno srestvo za prestanak pušenja pali su u vodu. Isto tako, dokazano je da e - cigarete otvaraju vrata mladima za pušenje - ističe Krstev.\nInače, e-cigarete reklamiraju se kao zdravija alternativa običnoj cigareti. Tu tvrdnju proizvođači pravdaju time da uz njeno korišćenje ne postoji pasivno pušenje i da one ne sadrže hemijske i kancerogene supstanci koje se nalaze u duvanu.\n- Dugoročne zdravstvene posledice korišćenja e-cigareta još nisu dokazane. Kratkoročne posledice su te što pušači e - cigareta u organizam unose vreo vazduh, što je dokazano da dovodi do genetskih promena. One su štetne po zdravlje jer sadrže nikotin, neke hemijske materije koje su kancerogene, dok ostale supstance koje sadrži nisu dovoljno proučene, jer nisu navedene na pokovanjima - kaže Krstev.


Rea pobedio u Portimau, Bautista se odlično probio - Sportklub\nRea pobedio u Portimau, Bautista se odlično probio\nSuperBike Autor:Jelena Trajković7. sep. 201916:52\nVozač Kavasakija Džonatan Rea slavio je na prvoj trci desetog vikenda Svetskog superbajk šampionata voženoj u Portimau, u Portugalu.\nAktuelni šampion je tako stigao do desete pobede ove sezone, zahvaljujući kojoj je povećao prednost u generalnom plasmanu. Britancu je najbliži bio Čaz Dejvis na Dukatiju, sa nešto manje od četiri sekunde zaostatka, dok se na trećem stepeniku pobedničkog postolja našao vozač Jamahe Mihael van der Mark.\nRea je vrlo brzo posle starta uspeo da se odvoji od rivala, dok se Dejvis probio sa 12. pozicije, ali je zatim imao kontakt sa timskim kolegom Alvarom Bautistom. Španac je izleteo sa staze, ali je uspeo da se vrati u trku blizu začelja, dok je Dejvis počeo da sustiže Toma Sajksa, koji vozi za BMW. Vozač Dukatija je projurio pored sunarodnika, koji je posle greške pao na šesto mesto.\nBautista je uspeo da se probije u narednim krugovima, dok je Van der Mark posle Sajksove greške nasledio treće mesto, a u jednom trenutku je pokušao da iznenadi Dejvisa. Njihov duel je potrajao nekoliko krugova, pre nego što se Britanac odvojio, ali nije mogao da sustigne Reu. Van der Mark je ostao usamljen na trećoj poziciji, dok je Bautista zauzeo četvrto mesto, ispred Leona Haslama i Topraka Razgatlioglua, koji voze Kavasaki. Iza njih sledili su Aleks Lous, Sandro Korteze i Marko Melandri na Jamahama, a prvu desetoricu kompletirao je Mikael Rinaldi na privatnom Dukatiju.\nRea na čelu generalnog plasmana sada ima 458 bodova, a prati ga Bautista sa 365.\nDruga trka u Portimau vozi se u nedelju u podne, dok je treća na programu od 15.\nAlvaro BautistaAutódromo Internacional do AlgarveChaz DaviesJonathan ReaMichael van der MarkWorld SBK\nReina dominacija u Asenu za povratak na vrh


Saopštenje sa 30. sjednice Savjeta Agencije za sprječavanje korupcije\nAgencija za sprječavanje korupcije postupila zakonito u predmetu „Ramada“\nNa današnjoj sjednici, Savjet Agencije za sprječavanje korupcije je, između ostalog, razmatrao postupanje Agencije u predmetu „Ramada“.\nNakon sagledavanja iznesenih činjenica, i procedure koju je Agencija sprovela u konkretnom predmetu, Savjet je zaključio da je postupak sproveden u skladu sa Zakonom o sprječavanju korupcije, i drugim zakonima koji regulišu postupanje u slučaju postojanja osnova sumnje da je učinjeno krivično djelo za koje se goni po službenoj dužnosti. S tim u vezi, Agencija je predmet po zahtjevu poslanika u Skupštini Crne Gore Mladena Bojanića, ustupila nadležnom tužilaštvu, saglasno članu 57 ZSK.\nPostupajući po zahtjevu za zaštitu Patricije Pobrić, Agencija je pravilno sprovela postupak i donijela Mišljenje, saglasno članu 57 stav 1 ZSK.\nSavjet je zaključio da Agencija u ovom slučaju nije pristupila formalistički, već je podnosiocu zahtjeva, usptupanjem predmeta nadležnom tužiocu, obezbijedila veći nivo zaštite u krivičnom postupku na način kako to propisuju i međunarodni pravni standardi, posebno Krivičnopravna konvencija Savjeta Evrope (zaštita svjedoka i saradnja sa nacionalnim organima), Konvencija Ujedinjenih Nacija protiv korupcije (zaštita lica koje podnosi prijavu).\nPrilikom donošenja zaključaka u navedenom slučaju, Savjet je uzeo u obzir da je predmet trenutno pred nadležnim državnim tužiocima, o čijim nadležnostima Agencija, ni Savjet ne mogu raspravljati.\nSavjet je izrazio žaljenje zbog nepostojanja spremnosti članice Savjeta Vanje Ćalović da prisustvuje dijelu sjednice koja nije bila otvorena za javnost, a koja je bila posvećena slučaju „Ramada“, u cilju utvrđivanja zakonitosti postupanja Agencije u konkretnom predmetu.\nNa sjednici je, po inicijativi člana Savjeta Radula Žurića, razmatrano pitanje uloge NVO „MANS“ i Vanje Ćalović u slučaju „Ramada“. Konstatovano je da su NVO i Vanja Ćalović, kao direktorica, bili upoznati sa slučajem „Ramada“ u martu 2016. godine.\nKada je pitanju u realizacija zajključaka sa 27. sjednice, Savjet je većinom glasova konstatovao da je Agencija realizovala zaključke koji se odnose na donošenje Plana kontrole i nadzora praćenja sprovođenja Zakona o kontroli finansiranja političkih subjekata i izbornih kampanja, koji sadrži kalendar aktivnosti Radne grupe u toku izborne kampanje za izbor poslanika u Skupštini Crne Gore. Takođe, zaključci su realizovani i proaktivnim djelovanjem Agencije, neposrednom komunikacijom ovlašćenih službenika sa obveznicima primjene zakona, kao i primjerom Agencije za sprječavanje korupcije, u postupku objavljivanja sadržaja putnih naloga i analitičkih kartica, na internet stranici Agencije.\nDogovoreno je da se rasprava o realizaciji zaključaka sa 27. sjednice, a u vezi Plana kontrole i nadzora praćenja sprovođenja ZFPP, nastavi na narednoj sjednici.\nZapisnik sa 30. sjednice Savjeta ASK


Raspisan konkurs za stipendije\nNačelnik opštine Teslić Milan Miličević raspisao je konkurs za dodjelu studentskih stipendija\nNovosti iz okoline / 30. 11. 2012\nNačelnik opštine Teslić Milan Miličević raspisao je konkurs za dodjelu studentskih stipendija u akademskoj 2012/ 2013. godini koji će biti otvoren do 12. decembra. Prema Miličevićevim riječima, za ovu namjenu biće izdvojeno 210.000 KM iz opštinskog budžeta pa, osim 117 studenata koji već primaju stipendije, ostaje prostora za dodjelu još 93 nove stipendije.\nMiličević je naveo da će, od ukupnog broja novih stipendija, 18 dobiti studenti prve godine studija, 55 studenti druge i viših godina studija i 20 studenti iz kategorije djece poginulih boraca i ratnih vojnih invalida od prve do četvrte kategorije.\nOn je dodao da je, prema dosadašnjim pokazateljima, svega 20-ak studenata iz kategorije djece poginulih boraca i ratnih vojnih invalida od prve do četvrte kategorije apliciralo za stipendije, te da će, ako taj broj bude veći, svima biti udovoljeno.\nMiličević je rekao da nije isključena mogućnost da se, u zavisnosti od interesovanja studenata, broj stipendija poveća u odnosu na broj predviđen konkursom.\nOn je pojasnio da na konkursu mogu učestvovati samo redovni studenti koji imaju stalno prebivalište na području opštine Teslić, a nisu korisnici stipendije ili kredita drugog davaoca.\nVisina stipendije iznosi 100 KM, a to pravo moći će da ostvare studenti koji su prvi put upisani u prvu godinu studija, pod uslovom da su sve razrede srednje škole završili sa odličnim uspjehom i primjernim vladanjem.\nPravo na stipendiju moći će da ostvare i studenti koji su prvi put upisali drugu ili višu godinu studija sa minimalnim prosjekom ocjena sedam u prethodnoj godini, kao i studenti iz kategorije djece poginulih ili nestalih boraca, ratnih vojnih invalida od prve do četvrte kategorije, te studenti bez oba roditelja bez obzira na ostvaren uspjeh u prethodnoj godini školovanja.\nPrijave se podnose u šalter-sali opštinske administrativne službe.


ĆIRIĆ: Sad ne planiramo prodaju "Telekoma"\nVlada Srbije trenutno ne razmišlja o raspisivanju novog tendera za prodaju "Telekoma Srbije". Sada je prioritet podela besplatnih akcija ove kompanije, rekao je u intervjuu za "Blic" ministar ekonomije i regionalnog razvoja Nebojša Ćirić.\nĆirić je napomenuo da će skori izlazak "Telekoma" na berzu pokazati da neuspeh tendera nije narušio ugled kompanije i da će se to videti po velikom broju interesenata za kupovinu akcija.\nKravčenko: NIS ide ka ozdravljenju\nBeograd -- Zadovoljni smo. Teška 2009. godina je iza nas i danas sigurnim korakom idemo ka ozdravljenju, kaže Kiril Kravčenko, generalni direktor Naftne industrije Srbije.\nOn navodi da zahvaljujući povećanju obima proizvodnje nafte, smanjenju troškova i razvoju prodaje, profit pre poreza, kamata i amortizacije (EBIDTA) u prvom kvartalu ove godine iznosi 7,8 milijardi dinara, što je više od prošlogodišnjeg pokazatelja jedan i po put.\nGeneralni direktor NIS-a kaže da je kompanija uspela da očuva prošlogodišnji tempo i suštinski poveća prihode, koji sada iznose 5,26 milijardi dinara, što dvostruko nadmašuje prošlogodišnje pokazatelje za isti period.\nOn navodi i da je NIS zahvaljujući stabilnom kursu dinara u prvom kvartalu 2011. osetio efekat pozitivne kursne razlike i podseća da je veliki pad dinara u odnosu na osnovne svetske valute bio glavni uzrok gubitaka u prvom kvartalu 2010.\n"Gubitak od kursne razlike od preko šest milijardi dinara pojeo je celokupan prihod od poslovanja. Ove godine pozitivna kursna razlika donela je dobit od poslovanja dodatnih 4,57 milijardi dinara. Ipak to je više dobit na papiru, i u slučaju pada kursa dinara razlika može da bude nivelisana do kraja godine", objašnjava Kravčenko.\nPrvi čovek NIS-a smatra da je faktor koji unosi zabrinutost dugoročna tendencija rasta cene nafte na svetskom tržištu, dodajući da je u prvom kvartalu cena nafte prešla 100 dolara i u poređenju s istim periodom prošle godine razlika u ceni iznosi 36 odsto.\n"Za nas kao naftnu kompaniju koja kupuje velike količine nafte za obezbeđenje sopstvene prerade, preko 50 odsto, ova činjenica ima negativan značaj. Trudimo se da očuvamo konkurentne cene naših proizvoda da one ne budu iznad prosečnih u regionu. U ovom trenutku rast cena naftnih derivata pomalo zaostaje za rastom cena nafte, što znači da se naša marža smanjuje", napominje on.\nKravčenko kaže i da NIS nastavlja smanjivanje bankovnog duga kompanije, za koji naglašava da je 2009. bio kritičan za kompaniju. On objašnjava da je u poređenju s prvim kvartalom 2010. ukupna zaduženost bankama-kreditorima smanjena za 30 odsto.\n"Porez na dobit je u poređenju s prvim kvartalom prošle godine povećan za 44 odsto. Znatno je povećana suma rudne rente, za 73 odsto u poređenju s prošlom godinom. Od rudne rente smo za prva tri meseca 2011. uplatili smo u budžet 464 miliona dinara. Iznos po osnovu akciza je takođe povećan za osam odsto i iznosi 12,4 milijarde dinara. Socijalni porezi su nešto veći od prošlogodišnjeg nivoa – rast je dva odsto", navodi on.\nIzvoz Srbije u CEFTA 657 mil. USD\nBeograd -- Izvoz Srbije je u zemlje članice Yone slobodne trgovine u Centralnoj Evropi (CEFTA) dostigao je 657 miliona dolara u prva tri meseca ove godine.\nIstovremeno je uvoz iznosio 357 miliona dolara, kaže savetnik u Birou za regionalnu saradnju Privredne komore Srbije Mitar Pržulj.\nPržulj je rekao da se nastavlja trend realizacije suficita u robnoj razmeni sa zemljama u regionu, potpisnicama CEFTA, prvenstveno sa Bosnom i Hercegovinom, Crnom Gorom i Makedonijom.\nPrema podacima za 2010, Pržulj je naveo da je ukupan izvoz Srbije u CEFTA region iznosio 2,83 milijarde dolara, dok je uvoz bio 1,39 milijardi.\nPetrović nije mogao da precizira o kojim kompanijama je reč jer su sa njima potpisani ugovori o obostranoj zaštiti podataka, ali je naglasio da se radi "o najvećim i najpoznatijim evropskim proizvođačima".\nNaredne godine će početi prodaja ne samo "Imleka" i Subotičke mlekara, već i ostalih preduzeća u vlasnišvu "Denjub fud grupe" koja je deo "Salforda" kao što su "Bambi" i "Knjaz Miloš", rekao je on novinarima.\n"Najverovatnije nećemo sve zajedno prodavati nego ćemo izlaziti pojedinačno", izjavio je Petrović.\nOn je naveo da je prodaja kompanija u Srbiji, kao i povlačenje sa tog tržišta, bilo planirano već 2008. i 2009. ali da je obustavljena zbog krize.\nPetrović je napomenuo da je "Salford" fond "sa ograničenim rokom trajanja, odnosno investitori su dali sredstva na određeni rok".\nPotpisani ugovori vredni ukupno 750 miliona evra\nLUKSEMBURG - Potpredsednik Vlade Srbije Božidar Đelić, guverner Narodne banke Dejan Šoškić i ministar ekonomije i regionalnog razvoja Nebojša Ćirić potpisali su danas u Luksemburgu sa potpredsednikom Evropske investicione banke(EIB) Darijom Skanapjekom i generalnim direktorom kompanije Fijat automobili Srbija Đovanijem de Filipisom dva ugovora vredna ukupno 750 miliona evra.\nPrvi ugovor u vrednosti od 250 miliona evra odnosi se na finansiranje malih i srednjih preduzeća, dok se drugi, u vrednosti od 500 miliona evra odnosi na investicije koje će u Srbiji imati Fijat.\n"Danas smo sa EIB zaključili najveći aranžman u jednom danu i ova institucija, koja je zapravo banka Evrope se sve više afirmiše kao ključni strateški finansijski partner naše zemlje u izgradnji izvozne ekonomije, infrastrukture, borbe protiv siromaštva i izgradnji ekonomije znanja", rekao je Đelić za Tanjug posle potpisivanja ugovora.\nPotpredsednik Vlade je precizirao da je izvozna privreda Srbije ovim dobila značajnu finansijsku injekciju vrednu 750 miliona evra.\nŠto se tiče finansijskih uslova, oni su najbolji mogući u ovom trenutku u svetu sa kreditima koji idu i do dvanaest godina sa počekom na četiri godine i kamatom između četiri i pet odsto na godišnjem nivou, dodao je on, istakavši da će ovo domaćim firmama omogućiti da se bore pod istim finansijskim uslovima sa svojim konkurentima na evropskom i svetskom tržištu.\nOčekujemo da će ovaj program imati značajan efekat na formiranje novih radnih mesta i povećanje izvoza, rekao je Đelić.\nPotrpredsednik EIB zadužen za Zapadni Balkan, Dario Skanapjeko, rekao je da su danas potpisani ugovori veoma važni za podršku privrednog razvoja Srbije i izrazio posebno zadovoljstvo činjenicom da je ovo već četvrti put da EIB sa Srbijom potpisuje ugovor o finansiranju malih i srednjih preduzeća i da je "do sada ovo odlično funkcionisalo".\nMaja 2009. smo potpisali, potsetio je on, sličan ugovor, Apeks 3, u visini od 250 miliona koji je kroz finansijske institucije Srbije kanalisan do malih i srednjih preduzeća koja su kičma srpske privrede\ni kojima je ovo pomoglo u posebno teškom trenutku.\nVeoma sam ponosan i na drugi ugovor koji mi finansiramo, koji je najveća strana direktna investicija u ovoj godini u Srbiji i koji ima za cilj ponovno pokretanje srpske industrije, dodao je Skanapjeko govoreći o ugovoru koji se odnosi na Fijat.\nSkanapjeko je ocenio da se saradnja EIB sa Srbijom razvija veoma dobro i izrazio nadu da će u narednom periodu ona biti dodatno produbljena.\nMinistar Ćirić je rekao da su današnji ugovori veoma važni za razvoj srpske privrede i izvoza i posebno ukazao na težinu koju će imati ulaganje 500 miliona evra, koji će tokom ove i naredne godine biti investirani u zajedničku kompaniju Fijata i Srbije.\nCIRIC: We are not making plans for sale of Telekom now\nThe Serbian government is currently not thinking about the announcement of a new tender for the sale of Telekom Srbije. Our priority now is to distribute free shares of this company, Minister of Economy and Regional Development Nebojsa Ciric said in an interview for Blic daily newspaper.\nCiric pointed out that Telekom's entrance to the stock exchange in the near future would show that the unsuccessful tendering procedure had not done any harm to the company's reputation since the number of parties interested in acquiring the shares would be huge.


Zelenović: Oko Vučića se "steže obruč" - Infobrif\nObjavljeno 17.10.2019. u 15:24\nPredsednik stranke Zajedno za Srbiju Nebojša Zelenović izjavio je da se oko predsednika Srbije i Srpske napredne stranke Aleksandra Vućića „steže obruč“, kao i da se na protestima traži samo jedno – da izbori u Srbiji budu pošteni, prenosi N1.\nPrema njegovim rečima, „da li će to biti kad neko ponovo, kao u onom Toplom Dolu, za cevi planinske reke ili se neko s nekim zakači zbog nepravde na pijaci, ili da dočekamo 4. novembar da vidimo da li je Siniša Mali plagijator ili nije“.\nPrvi je, kako je objasnio, što su krenuli protesti po Srbiji od decembra prošle godine i koji još traju, a „mi smo kroz taj proces uspeli da od različitih zahteva, a bilo ih je stotine, dođemo do samo jednog: da se u Srbiji slobodno glasa“. „To je jedini zahtev koji traži ona Srbija koja protestuje“, naglasio je Zelenović.\nIzvor N1\tBeta\tVreme\nAleksandar VučićIzboriNebojša Zelenovićobruč


HomeDRUŠTVOPovratnici u Đakovicu, Dragici Gašić, policija zabranila da zameni ulazna vrata\nĐakovica (Foto Vikipedija)\nKancelarija za Kosovo i Metohiju je ocenila kao „neviđen skandal i direktnu torturu”, to što lokalna policija jedinoj povratnici u Đakovicu Dragici Gašić, danas nije dozvolila da postavi blindirana vrata na ulazu u stan.\nDirektor te kancelarije Petar Petković je naveo da lokalna policija prvo nije dozvolila da se „dotrajala i ulupana ulazna vrata na Dragičinom stanu zamene”, nego su joj tražili dozvolu opštine za montažu. Petković je u saopštenju naveo da su lokalni inspektori, nakon što je Gašić popunila zahtev u opštini, došli i zaplenili nova vrata.\n„Sada traže da se pre montaže vrata opštini dostave dokazi o nekakvom atestu kao i dokazi proizvođača o uplaćenim porezima, uz brojna druga dokumenta”, rekao je Petković, prenosi Beta.\nOn smatra da je to „nezapamćeni skandal i direktna tortura” i nova, „najotvorenija vrsta pritiska da se Dragica otera sa svog kućnog praga”.\n„O kakvom mi povratku i suživotu možemo uopšte i da razgovaramo, kada Priština ne dozvoljava ni bazične uslove za život našim povratnicima i obračunava se s vratima”, zapitao je Petković.\nPrema njegovim rečima, Kancelarija za Kosovo i Metohiju će svim raspoloživim kanalima nastaviti da insistira da se prekinu pritisci i napadi na Dragicu Gašić i da joj se garantuje bezbednost i normalan život.


Interesantan projekat iz SAD-a: Rustična garaža za Ford Auto Muzej\nAmerički Ford Auto Klub je sagradio muzej u obliku drvene garaže iz vremena ranog 20. veka.\nVeruje se da je Model T američkog automobila Ford, koji je Ford Motor Kompanija proizvodila od 1908. do 1927. godine “postavio svet na točkove”. Ovo je prvi putnički auto u svetu koji je postao dostupan “običnim” Amerikancima: u vreme njegove pojave, početna cena je bila oko 850$ i za nekoliko godina se smanjila na 350$. Ovo je bilo omogućeno zahvaljujući inovativnom pristupu Henrija Forda proizvodnji koja se bazira na serijskoj liniji sklapanja na traci. Ukupno, više od 15 miliona automobila Ford T je proizvedeno.\nU leto 2017. godine, oko 5000 posetilaca – mnogi od njih sa restauriranim autima Ford T – došli su na veliko otvaranje muzeja i edukacionog centra koji se nalazi u ... rustičnoj drvenoj garaži koja izgleda kao da je na retro fotografiji!\nDan Conder, jedan od članova Ford T Kluba i vlasnik Wood-Mizer brente, govori kako je muzej sagrađen.\n“Kada je odlučeno da se gradi garaža, gde ljudi svih doba mogu naučiti kako se voze, popravljaju i restauriraju stari automobili, pomislili smo: šta ako bismo sagradili rustičnu drvenu garažu, koja izgleda kao iz ranih 1900-tih, kako bismo stvorili autentičan osećaj tih vremena?”\n“Istraživali smo kako bi garaža trebalo da izgleda, da bi se obezbedilo autentično iskustvo i odlučili smo da koristimo jasen za konstrukciju”, objašnjava Dan. Volontirao je režući trupce na svojoj Wood-Mizer LT40 brenti, i praveći građu za izgradnju garaže.\nProjekat je potrajao oko godinu dana, sa nekoliko volontera, koji su pomagali u rezanju i transportovanju građe, postavljanju te građe u konstrukciji zidova, i radili sve potrebne zadatke kako bi se napravili izgled i osećaj garaže, koja je mogla biti sagrađena u slavnim danima Modela T.\nDanas, Američki garažni edukacioni centar Fordovog Modela T (Model T Ford Club of America's Vintage Garage Education Center) zaista izgleda kao da je na staroj fotografiji iz ranih 1900-tih. Zidovi su prekriveni starinskim alatom i posetioci dolaze iz svih krajeva zemlje da nauče nešto o nasleđu koje predstavlja Model T.


Besplatni online kursevi engleskog za tri đaka\nДатум креирања: 25 јануар 2019\nSa zadovoljstvom Vas obaveštavamo da smo, ispred kompanije LINK group i ITAcademy, za đake u Vašoj školi obezbedili besplatne online kurseve za usavršavanje znanja engleskog jezika.\nDo sada je u našim akcijama učestvovalo preko 40 osnovnih škola iz cele Srbije gde je preko 200 đaka iskoristilo priliku da potpuno besplatno nauče ili usavrše engleski jezik i ovim putem pozivamo i Vašu školu da se priključi i omogući svojim đacima ovakav vid dodatne edukacije.\nITAcademy kao deo kompanije LINKgroup ovim kursevima pruža odličnu priliku đacima koji žele da usavrše i unaprede svoje znanje engleskog jezika da postanu što uspešniji u daljem obrazovanju i kasnije u poslu.\nUkoliko ste đak od VI do VIII razreda i želite da unapredite svoje znanje engleskog jezika pozivamo Vas da se prijavite za besplatan online kurs engleskog jezika kod svog nastavnika koji će odlučiti ko će dobiti mogućnost za pohađanje ovih kurseva. Učenici koji žele da konkurišu za jedan od besplatnih kurseva treba da napišu molbu\ni predaju je svom nastavniku engleskog jezika, a tročlana komisija, sastavljena od nastavnika engleskog jezika će odlučiti ko su dobitnici besplatnog kursa.


Sarajevo, 26. oktobar 2018. - Vienna osiguranje naziv je pod kojim će Merkur BH osiguranje od sada poslovati na tržištu Bosne i Hercegovine. Uprava kompanije koja je jedna od vodećih u segmentu životnih osiguranja u našoj zemlji, sinoć je ozvaničila početak nove ere u poslovanju pred brojnim zvanicama, klijentima, predstavnicima medija i partnerskim kompanijama u prekrasnom ambijentu sarajevske Vijećnice.\n„Sretna sam da su naši dosadašnji uspjesi prepoznati i u internacionalnim okvirima te nagrađeni na način kako smo sebi i našim klijentima samo mogli poželjeti. Naime, pridruživanje timu najboljih, grupaciji VIG koja je sinonim stabilnosti i stručnosti u pružanju finansijske zaštite od rizika, je garant našeg još uspješnijeg poslovanja u budućnosti. Uz višestoljetnu tradiciju i ekspertizu naše matične kompanije sa sjedištem u Beču te uz već postojeću poslovnu orijentaciju kojom pomjeramo shvatanje života na viši nivo, nudeći različite usluge tokom cijelog trajanja osiguranja, našim osiguranicima želimo učiniti dostupnim što veći broj proizvoda kreiranih u skladu sa evropskim i svjetskim standardima.“ kazala je Sabina Mujanović, direktorica Vienna osiguranja u Bosni i Hercegovini.\nO novom nazivu i korporativnom dizajnu zvanice je detaljnije upoznao g. Gabor Lehel, Predsjednik Nadzornog odbora Vienna osiguranja, a koji je tom prilikom rekao: „Odabir novog naziva nije bio težak zadatak te smo ga zajedno sa kolegama u Sarajevu jako brzo usaglasili. Naime, kompanija je najjači osiguravatelj na tržištu životnog osiguranja, sa jedinstvenim pristupom u promicanju zdravog stila života, a sve u cilju povećanja kvalitete života građana Bosne i Hercegovine. Jedini logičan izbor je bio da takva kompanija nosi snažan i jedinstven naziv odnosno da bude imenovana prema Vienna (Beču) sjedištu naše grupacije i gradu koji već duži niz godina nosi titulu najpoželjnijeg grada za život na svijetu.“\n‘’Obzirom na naš dokazano uspješan poslovni model i proaktivan pristup koji nas je izdvojio od ostalih, odlučili smo se isto zadržati, ali uz značajna unapređenja. Naime, uz novi korporativni identitet, kreativna rješenja kao i TV spot koji osvaja „na prvu“, donosimo profesionalnu svježinu na tržište osiguranja u BiH. Istovremeno, otvaranjem na društvenim mrežama, implementacijom on-line shopa, mogućnošću on-line prijave osiguranih slučajeva, inovativnim proizvodima osiguranja i digitalnim kanalima prodaje, uspostavljamo još efikasnije načine komunikacije sa našim osiguranicima i partnerima te nudimo veći kvalitet usluga.“ - naglasila je Mujanović


Starčevo je bilo domaćin dva kadetska turnira u ragbiju u okviru prvenstva Srbije.\nPrvi turnir održan je u nedelju, 6. oktobra, na kome su učešće uzele ekipe beogradske Crvene zvezde, Rada, GRK-a Vršac i domaćeg RK-a Borac. Kadeti Borca pokazali su snagu i nadmoć na domaćem terenu te su zasluženo briljirali kao osvajači prvog turnira.\nDrugi turnir održan je takođe u Starčevu, 13. oktobra, koji je ujedno bio i turnir Otvorenog prvenstva Vojvodine. I na ovom turniru domaći Borac je samo potvrdio svoju nadmoć čime čvrsto drži prvu poziciju na tabeli. Treneri ragbi kluba Borac Radivoj ]osić i Igor Tomašić ne kriju svoje zadovoljstvo jer imaju čime da se pohvale. Ističu da su im deca, sa kojoma su vredno radili, ovim rezultatima vratili ukazano poverenje. Odličan rezultat postigli su i u Kečkemetu, u Mađarskoj, gde je u konkurenciji učestvovalo 20 klubova iz Evrope a na proslavi obeležavanja 40 godina ragbija u Kečkemetu. Deca RK-a Borac osvojila su četvrto mesto.\nPredsednik Ragbi saveza Vojvodine Dragan Sekulović ističe sledeće:\n- Ovo je treći put za redom da organizujemo Otvoreno prvenstvo Vojvodine. Ostaje žal što više ekipa nije uzelo svoje učešće ali iz godine u godinu stvari oko ragbija idu na bolje. S obzirom na to da je otvoreno prvenstvo, sledeće godine očekujemo i ekipe iz inostranstva. Izezuzetno mi je drago što su u svojim redovima ekipa bile prisutne i devojke što samo pokazuje da je ragbi timski sport.\nTreći završni turnir kadeta održaće se prvog vikenda meseca novembra a lokacija terena biće blagovremeno poznata klubovima učesnicima. Posle inpozantne zalihe bodova, biće to šansa da se starčevački mladi ragbisti okite titulom prvaka države.\nMore in this category: « FUDBAL: Serija loših rezultata Borca\tŠAH: Borac nije uspeo »


Zilkić: Barselona je kruna Ameline karijere\nAtletski trener Rifat Zilkić rekao je da Svetsko juniorsko prvenstvo u Barseloni bilo najznačajnije takmičenje za osvajačicu srebrne medalje Amelu Terzić i da su oni zbog toga zapostavili seniorsko Prvenstvo Evrope u Helsinkiju i Olimpijske igre u Londonu.\n"Napravili smo pravi potez, srušili smo juniorski i seniorski rekord Srbije, a ujedno i ispunili B olimpijsku normu za London", ocenio je Zilkić.\nTerzićeva je 2009. osvojila bronzanu medalju na Svetskom prvenstvu za mlađe juniore u Bresanoneu, a zlato i bronzu na Olimpijskom festivalu mladih Evrope u Tampereu.\nGodinu dana kasnije postala je evropska juniorska vicašampionka u krosu u Albufeiri, da bi u 2011. godini izborila dve zlatne medalje na Prvenstvu Evrope za juniore u Talinu i bronzu na kontinentalnom juniorskom prvenstvu u krosu u Velenju.\n"Gledajući statistiku sa juniorskih takmičenja, Terzićeva se jedina u kontinuitetu nalazila na pobedničkom postolju. Ona bi na ovogodišnjim seniorskim takmičenjima bila epizodista, a predodređena je za glavne uloge", zaključio je Zilkić.\nAtletsko SP u Barseloni


Prnjavor domaćin cilja pretposljednje etape biciklističke trke Beograd-Banjaluka | BL Portal\nPrnjavor domaćin cilja pretposljednje etape biciklističke trke Beograd-Banjaluka\n25. Avgusta 2020. 19:36\nOpština Prnjavor biće 6. septembra domaćin cilja pretposljednje etape Međunarodne biciklističke trke Beograd-Banjaluka, potvrđeno je današnjim potpisivanjem ugovora između direktora Biciklističkog saveza Republike Srpske Vladimira Kuvalje i načelnika opštine Prnjavor Darka Tomaša.\nKuvalja je napomenuo da je Prnjavor ranije bio domaćin kao prolazni cilj, prošle godine uključen je kao etapno mjesto, a ove godine biće cilj etape.\n“Vjerovatno ćemo iz Prnjavora prisustvovati odluci koji će od takmičara iz 25 zemalja da ponese žutu majicu. Očekujemo spektakl”, rekao je Kuvalja novinarima.\nOn je precizirao da je otvaranje trke predviđeno za ponedjeljak, 31. avgust, na Jahorini, dan kasnije vozi se dionica Jahorina-Zlatibor, 2. i 3. septembra biciklisti voze kroz Srbiju, 4. septembra predviđen je polazak iz Beograda do Bijeljine, 5. septembra vozi se dionica Bijeljina-Vlasenica -Prnjavor preko Dervente u dužini od 125 kilometara.\nKuvalja je napomenuo da će trka biti održana uz sve preporučene mjere protiv širenja virusa korona.\nNačelnik Prnjavora Darko Tomaš rekao je da je ta opština spremna da odgovori svakom postavljenom zadatku u realizaciji ovog značajnog projekta.\n“Zahvaljujemo Biciklističkom savezu Republike Srpske i njenom direktoru što su Prnjavor prepoznali kao pouzdanog partnera. Ovo je prilika za poseban vid promocije, da se Prnjavor pokaže u najboljem svjetlu”, istakao je Tomaš.\nTags: Banjaluka, Beograd, biciklistička trka, Prnjavor\nIgokea iz Bugarske do Lige šampiona\nMilanović i Medved na komemoraciji u Gruborima: 25 godina od zločina bez kazne\nPotpuno izgubio kontrolu: Golman napao saigrača i dobio crveni karton VIDEO\n18. Oktobra 2021. 18:00\nVico Zeljković kod predsjednika UEFA-e: O novim idejama i projektima fudbala u BiH\n18. Oktobra 2021. 17:20\n“Optimista sam, hvala svima za podršku”: Mladi golman Noriča ima rak, klubovi nude pomoć\n18. Oktobra 2021. 16:00\nDramatična situacija! Masovna tuča na terenu, policija morala da upotrijebi pištolje VIDEO\n18. Oktobra 2021. 15:53


Sinergija između zdravstva, turizma i sporta ključna za prosperitet Crne Gore – Mladi Nikšića\nNa Univerzitetu Crne Gore danas je održan okrugli sto na temu Zdravlje i zdravstveni turizam,kao jedna od aktivnosti predviđenih Strategijom razvoja Univerziteta Crne Gore 2019-2024, a u cilju podsticanja izučavanja, promovisanja i kritičke analize pitanja od značaja za razvoj crnogorskog društva i očuvanja nacionalnog identiteta.\n“Univerzitet Crne Gore njeguje proaktivan i konstruktivan odnos sa svojim privrednim i društvenim okruženjem. Kao jedna od temeljnih institucija crnogorskog obrazovanja, nauke i kulture, Univerzitet Crne Gore značajnu pažnju posvećuje izučavanju i promovisanju istorijskog nasljeđa, kulturne baštine, identitetskih pitanja, autentičnih vrijednosti i održivog razvoja crnogorskog društva i države. Univerzitet doprinosi razvoju društva zasnovanog na znanju, kvalitetu i stvaralačkom kontinuitetu, na poštovanju demokratskih tekovina i evropskog sistema vrijednosti, na njegovanju kulture različitosti, dijaloga i tolerancije“, kazao je Nikolić.\n“Veoma je važno, ekonomski opravdano i društveno odgovorno raditi na zdravstvenoj prevenciji, prije nego na zdravstvenoj intervenciji. Promovisanje zdravstvene kulture i redovna fizička aktivnost, kao i razvoj i unapređenje sporta doprinose unapređenju fizičkog i mentalnog zdravlja, poboljšanju kvaliteta života i povećanju nacionalne produktivnosti“, zaključio je Rektor.\n“Naš današnji susret i tema koja nas je okupila eksplicitno potvrđuje da je neminovnost transfera znanja, multidisciplinarnost, ali i različitost oblasti kojima se bavi Univerzitet Crne Gore nešto na šta smo posebno ponosni i kadri da u svom punom kapacitetu damo doprinos afirmaciji nauke, znanja i prosperiteta naše države“, kazala je Perović.\n“Fakultet za sport i fizičko vaspitanje postao je prva crnogorska institucija članica „HEPA Europe“, odsjeka u okviru Svjetske zdravstvene organizacije (WHO), koja se bavi unapređenjem zdravlja kroz fizičku aktivnost. Vrijedno je napomenuti da je naš fakultet pokrenuo i „COSI“ inicijativu u Crnoj Gori, gdje je, skupa sa Institutom za javno zdravlje, lokalnim ogrankom Svjetke zdravstvene organizacije (WHO) i Ministarstvom zdravlja ustanovio standarde za praćenje gojaznosti djece mlađeg školskog uzrasta“, dodao je Popović.\nIz svog djelokruga struke i nauke,dekan medicinskog fakulteta prof. dr Miodrag Radunović ukazao je na značaj medicinskog turizma koji, prema njegovim riječima, može da bude vodeći proizvod Crne Gore i važan instrument regionalne saradnje.\n“Veoma je važno poraditi na afirmaciji Crne Gore kao destinacije zdravlja. Takođe, mora se standardizovati kvalitet i paket usluga, izvršiti kontinuirana edukacija svih u turizmu i zdravstvu, ali kroz očuvanje tradicije, kulture i stručnog ljudskog potencijala. Potrebno je iskoristiti resurse i sigurnost klijenata, zdravstveni turizam je šansa i izazov“, zaključio je Radunović.\n“Težimo tome da, uz saradnju sa kolegama iz svih drugih sektora naše države, napravimo Stategiju usmjerenu na način na koji bi se, u oblasti zdravstvenog turizma, privukli turisti i pružile usluge koje će biti bezbjedne i drugačije u odnosu na druge zemlje“, rekao je Eraković.\n“Sport je jedan od činilaca ekonomskog razvoja i rasta koji sa druge strane poboljšava i razvoj samog društva. Sportska aktivnost u bilo kom vidu ili bilo kojoj životnoj dobi pozitivno utiče na zdravlje ljudi“, kazao je Simonović.